text:
Ku gicamunsi cyo kuri iki cyumweru italiki ya 2.07.2017 muri Stade ya IPRC Kigali (Eto Kicukiro) nibwo hatangiye igiterane Africa Haguruka 2017 maze Intumwa Dr Paul Gitwaza ahanurira Africa Igiterane Mpuzamahanga Afurika Haguruka cyaje kubw’iyerekwa ry’Intumwa Dr Paul Gitwaza yagize mu mwaka wa 2000,ubu kikaba kimaze imyaka 18 kibera hano mu Rwanda.
Ku gicamunsi cyo kuri iki cyumweru italiki ya 2.07.2017 muri Stade ya IPRC Kigali (Eto Kicukiro) nibwo hatangiye igiterane Africa Haguruka 2017 maze Intumwa Dr Paul Gitwaza ahanurira Africa Igiterane Mpuzamahanga Afurika Haguruka cyaje kubw’iyerekwa ry’Intumwa Dr Paul Gitwaza yagize mu mwaka wa 2000,ubu kikaba kimaze imyaka 18 kibera hano mu Rwanda.
- Dr Apotre Paul Gitwaza ngo Afurika izagira Banki imwe
Ubwo Dr Apostle Gitwaza yatangizaga iki giterane muri uyu mwaka wa 2017 yahanuriye Africa aho yatangaje ko hagiye Africa igiye kuba ubuhungiro bw’abantu bo mu yindi mibumbe bazatotezwa kubera kwanga ubutinganyi.
Gitwaza yahanuye kandi ko muri Africa hagiye kuba Bank imwe izaba ikomeye cyane izahuza abanyafurika bose ndetse ko uzayiyobora azaba ari umurokore.
Iki giterane Africa haguruka cyatangiye kuri iki cyumweru 02.07.2017
biteganyijwe ko kizarangira ku italiki ya 09.07.2017 aho iri kubera ni kuri Stade ya Iprc Kigali ahahoze hitwa Eto Kicukiro.
Niyitegeka Christian
Ibitekerezo
Turimuriyaminsi yimperuka mubemaso tuyoborwe nijambo ry'Imana Kanda hano umusubize
burya abaswa bamamaza uwo bariguharabika batabizi iyo uharabika umuntu ntacyo yagutwaye ubaumwamamaza kuko abantu imana yabaye ubwenge bwogushishoza. burya haramanyamitwe benshi bashakira indonke mubinyamakuru murwego rwogusebanya kugirango uwobavuze abashake nomuri zion temple haragaswa kasengera muri zion temple niko kirirwa gashakisha amaramuko mugusebanya karazwi gusa iminsi yako irabaze Kanda hano umusubize
erga abandika basebya Dr GITWAZA ntanubwo aribenshi nimbura mukoro ziraho zimwe zahoze zihasengera bigira abanyabwenge kandi arabaswa harikamwe nzi iyoumurebye wagirango arajijutse byahe numuswa utazinibipfanibikira akenshiatunzwenamatiku arikobenshibarakamenye . ubundi ntamunyabwenge ugambanira umuntugusa badafitanye ibibazo ibyo bigira abaswa nkabotuzi bahoze muri zion temple Kanda hano umusubize
ubundi icyerekana ikimenyetso cyumuntu ukomeye nuko bamuvugaho buryo abahanga bavugako iyo umuntu arumuswa mumutwe arangwa namatiku rero abandika bandagaza Dr Apostle Gitwaza , ubwabo bazi ko arabaswa kandi bazi kobanabaswe namasyari . imburamukoro zishakira amaramuko mumatiku nomumashyari Kanda hano umusubize
reka sha umunwa we uramutunze komeza ubahangike musaza turebe nko two ramuka Kanda hano umusubize
Ark uyu mutipe wacu mumushaka iki koko? Utu dutangaza makiru two mu rda ntitwamara icyumweru tutamwanditseho why? Nuko ibyo akora abizi kuki mutandika kuribyo bipinga byene wanyu by'umwanda bitakebwe? (Abo bakafiri dore ko 90% ariko mumeze) Gitwaza his legend and God he loves him did you know that? Abanyarwanda ko nta mpano mugira icyo muzi arukwica mutemana. Gitwaza ahubwo mujye mumuramya kuko niwe wasengeye urda nyuma ya Genocide amahoro aragaruka. Abanyarwanda nta mpano mugira pe nabihamya ko muri Africa muza inyuma ngaho kuririmba wapi ngaho umupira n'urwanyuma. That bullshit.👺👻🤧☠🤖 Kanda hano umusubize
ubuse wowe gutukana ugaragaza iki cyubaka abanyarwanda n'Urwanda Kanda hano umusubize
Ark uyu mutipe wacu mumushaka iki koko? Utu dutangaza makiru two mu rda ntitwamara icyumweru tutamwanditseho why? Nuko ibyo akora abizi kuki mutandika kuribyo bipinga byene wanyu by'umwanda bitakebwe? (Abo bakafiri dore ko 90% ariko mumeze) Gitwaza his legend and God he loves him did you know that? Kanda hano umusubize
Njye ndibaliza abakulikirana ibyo ajya ahanura,ibyo yahanuye mbere byaba byarabaye ko yavuze byinshyi cyaneee bizabaho??? Niba byose byarabaye yaba koko yerekwa,niba se bitarabaye twabwirwa niki ko ibyo yavuze noneho bizaba????Ababikulikiye mwawnsobanulira.Murakoze Kanda hano umusubize
uyu MUGABO ahubwo azi ibintu tu !!!! ibyavugiwe mu inama muri ethiopie ko numva aribyo yivugira gusa ubwo ubuhanuzi burihe ra? Kanda hano umusubize
Yooo ICO mugomba kumenya umwuka wimana niyo gusa ubasha gusobanurira umuntu ibyi mana akabyumva muziko abafarisayo aribo barabantu bibwira ko aribo bazi ibyimana ariko yuko ntamwuka baribafite ibya yesu nibo byacanze kugeza bamwishe rero Gitwaza numukozi wimana ahubwo musenge mukizwe namwe mubashe kuzibuka amatwi mwumve ijwi ryimana murakoze Kanda hano umusubize
Yooo ICO mugomba kumenya umwuka wimana niyo gusa ubasha gusobanurira umuntu ibyi mana akabyumva muziko abafarisayo aribo barabantu bibwira ko aribo bazi ibyimana ariko yuko ntamwuka baribafite ibya yesu nibo byacanze kugeza bamwishe rero Gitwaza numukozi wimana ahubwo musenge mukizwe namwe mubashe kuzibuka amatwi mwumve ijwi ryimana murakoze Kanda hano umusubize
sumukoziw,Imana ahubwo numukozi windaye. Kanda hano umusubize
NIMUMUREKE BIZAGARAGARA Kanda hano umusubize
MUMWITONDERE NIBA ARIBYIMANA AVUGA BIZASOHNRA ARIKO NIBA ABESHA AZA GIRWAHO URUBANZA Kanda hano umusubize
Ģitwaza n'Intumwa koko ababyanga kubwimpamvu zabo bwite birabareba ni mutuze Kanda hano umusubize
Hano hari umuntu unshekeje.Ngo bazayite "Zion Bank".Hari ibinyamakuru biherutse kwandika ko GITWAZA yashutse abayoboke be bamuha amafranga yali agamije gushinga Bank.Byarangiye GITWAZA yose ayifunze babura aho bamurega kubera ko bayamuha nta nyandiko bagiranye!!!Ba Apotres baragwira.Nyamara INTUMWA nyakuri za YESU,iyo wazihaga amafranga,zarakubwiraga ngo "Pfana nayo mafranga" nkuko tubisoma muli Ibyakozwe 8:18-20.YESU yadusabye "gukora umurimo w'imana ku buntu (Matayo 10:8) nkuko we n'Abigishwa be babigenzaga.Nta Pastor numwe udahembwa ku kwezi.Nyamara bose bibera muli SHUGURI zabo,ukababona gusa kuwa 6 no ku cyumweru baje gutwara ICYACUMI.Niyo mpamvu Bible ibita "Abungeri b'ibisambo" (Yesaya 56:11). Kanda hano umusubize
ngewe ukombibona mbona abapasiteri badakwiye kwaka amafaranga abakristu ahubwo bakajya bashaka ukundi wabaho Kanda hano umusubize
GITWAZA ati IMPERUKA? C.est un escroc gentil. .......Masasu niwe muzima avuga ubuzima tubamo koko ukumva nibyo ariko celui ci c.est un ECHANGEUR (VUNJAYI)......bazamuhe iyo bank....ubwo izitwa Zion Bank.....ubundi urebe ko hari n.urupfusha muzasangamo.Yesu abane natwe nta yandi mahano dukeneye muri theory noneho, twashira . Kanda hano umusubize
Ntukagereranye umuntu nundi kuko bose nabantu kdi abantu baratandukanye kuribyinshi cyane. Kanda hano umusubize
Naho wewe urimo uvuga ngo bamwake ubwenegihugu niwewe wabumuhaye,warabumusabiyese!Wibwirako Arubwene gihugu bumukoresha ibitangaza?Tuza ibitakureba ureba hasi!!!!! Kanda hano umusubize
umva mwikanz iki Kanda hano umusubize
Naho wewe urimo uvuga ngo bamwake ubwenegihugu niwewe wabumuhaye,warabumusabiyese!Wibwirako Arubwene gihugu bumukoresha ibitangaza?Tuza ibitakureba ureba hasi!!!!! Kanda hano umusubize
Imana ishimweko Dr Gitwaza afite oposition kuko buriya oposition niyo ikomeza umuntu,Erega urusaku rwibikere ntirubuza inka gushoka amazi.Buriya Intambara nko kuvugwa,gutukwa,nibyobikomeza umu klisto.ubwo rero ntimwibwireko mwamututse ahubwo mwarushijeho kumuzamura,Ntimwarimwabisoma muri Acts 4;1 ukomeje gusoma Biblia iravugango uko Intumwa zakomeje kwagwa nogutotezwa barushirijeho kwaguka nokubongera abakizwa.turamukunda kandi turamusengera. Kanda hano umusubize
Wowe witwa Felix Samuragwa,wikwitiranya ibintu.Shobuja GITWAZA,aba yishakira amafranga.Naho INTUMWA nyakuri za YESU,iyo wazihaga amafranga,zarakubwiraga ngo "pfana n'ayo mafranga" (Ibyakozwe 8:18-20).Gitwaza wanyu si umukozi w'imana,ahubwo ni umukozi w'inda ye nkuko Bible ivuga (Romans 16:18). Kanda hano umusubize
muje mugabanya ama théories Kanda hano umusubize
Ariko kubera iki abantu batsindwa ntibemere, Appotre yarabatsinze 100 ku ijana, ejo bundi abahambiriza mwavugaga ko mumufungisha , mujyana abayoboke bose none se nti mwasebye... None ngo Masasu niwe.... Mwaragowe na mashyari. Kanda hano umusubize
Ndakwemera urumukozi wimana Kanda hano umusubize
Ubyanditse neza.Kuko burya hariho Imana n'imana.Rwose nanjye ndamwemera nk'umukozi w'imana( imana avec petit "i").Naho ubundi ntibazababeshye. None se kugirango umuntu abe umukozi w'Imana (avec grand "I"), nyakuri, n' ibihe byangombwa yakagombye ni kuba yijuje? N'ikihe gipimisho(cga nibihe) mukoresha ngo mumenye ko umuntu ari umukozi w'Imana?Ibyo wabipima ubishatse. Birababaje kubona ukuntu abantu benshi ,mu bihugu byose bibeshye ku bireba "abakozi b'Imana".!🙏 Kanda hano umusubize
IMANA ISHIMWE KO AFITE ABAMURWANYA KUKO IYO UMUNTU AFITE OPOSITION ARUSHAHO KUZAMUKA CYANE.UBUNDI URUSAKU RWIGIKERI NTIRUBUZA IKA GUSHOKA AMAZI,AYOMAGAMBO MUMUTETA NIYO ARUSHAHO KUMUZAMURA.NI AKOMEZE TURAMUKUNDA KANDI TURAMUSEGERA. Kanda hano umusubize
Uyu mutekamutwe bategerejiki ngo bamufunge cy bamwohereze iwabo? Kanda hano umusubize
Wewe iwanyu nihe?mbere yokuvuga mujye mubanza mukarage ururimi karindwi.tuzabazwa byinshi harimo nururimi rwacu Kanda hano umusubize
Ngango we, ngo bamwoheteze hehe? Imana imukize iyo vangura rikubase. Kanda hano umusubize
Umva wowe wiyita Eric,ibyo uvuga ntabyo uzi kuko bigaragara ko uri ku mwamamaza,yego ntawe ufite ububasha bwo GU IRA undi uriban za ariko nawe urakabije kuko umwamamaza. Reka imirimo ye imwerere imbuto Kanda hano umusubize
Nkunda gukurikira ibyo GITWAZA yigisha.Nubwo we yiyita Intumwa n'Umuhanuzi w'imana,akenshi yigisha IBINYOMA.Reka ntange ingero nkeya.Muli 2003,yigishije ko Maliya na Yozefu bagiye I Bethlehem bajyanywe no GUTORA.Nyamara bali bagiye KWIBARUZA nkuko tubisoma muli Luka 2:1-5. Muli 2013,GITWAZA yabeshye abantu bali buzuye Stade Amahoro ko imana itajya yica abantu.Nyamara Bible yerekana ahantu henshi ko imana yica abantu banga KWIHANA. Niyo mpamvu muli Yeremiya 25:33,dusoma ko ku Munsi w'imperuka,imana izica abantu bose banga kuyumvira.Ikindi kandi,kuba GITWAZA yigisha ibyerekeye Bank izategekwa n'UMUROKORE,byerekana ko atandukanye na YESU buri gihe wigishaga ko abakunda amafranga bose batazaba mu Bwami bw'imana.Ibi GITWAZA abwira abantu ko yeretswe,ni IBINYOMA nkuko abahanuzi b'ibinyoma babigenzaga ku gihe cya YEREMIYA.Soma Yeremiya 23:25.GITWAZA,kimwe na Pastors bandi,baba bishakira IFARANGA,mu gihe YESU yasize adusabye gukorera imana ku buntu nkuko tubisoma muli Matayo 10:8.Intumwa za YESU,iyo wazihaga amafranga,zarakubwiraga ngo "uragapfana n'ayo mafranga".Byisomere muli Ibyakozwe 8:18-20. Kanda hano umusubize
none kuki amafranga atangwa murusengero Kanda hano umusubize
ah, mukunda amateshwa doreko abahanuzi buzuye i rwanda, ntiwamenya ababi nabeza, doreko bavanga ibibi bibaho nibyiza. Ntabwo nemera abahanuzi basarurira mumifuka yabo. Kuki se adahanuritra abanyarwanda n'a leta yabicany iriho ngo bamanure icumu?!!! hahaha!!! arasimbutse agiye kuvugira africa nta kagame wigize umuvugizi wafurika. ibinyoma biragwira. nonese ko atasobanuye ibye na bariya bavandimwe tyirukannye murusengengero rwe yagyize business namaramuko. byose ni amaco yinda kugyara akarimi gatyaye byo arabizi. Kanda hano umusubize
Ariko abanyarwanda muteye mute? Muzageza he n'amatiku n'urwango rw'uzuye imitima yanyu? Mugira ngo gukomera kwanyu kuzava mugusebanya? Kanda hano umusubize
muzasome MATAYO 24: 4-44 muzahumve neza ukuntu abahanuzi bibinyoma bazayobya abantu Kanda hano umusubize
Ndakwemera hagarara ushikame utagwamumoshya ubuhanuzibw'ibinyoma buzagwira muminsiy'imperuka. Kanda hano umusubize
imana yaremye ijuru nisi ijye irinda gitwaza Kanda hano umusubize
Ahubwo iyajya munama etiyopiya ! ndumva asubira mubyavugiwe yo. ariko reka ashakishe yaramaze kwandagazwa mubinyamakuru. intambara naba pastor be murwand mububiligi,kujya mukuzimu,kwibera musanduka bahambamo !! Nibindi !! Kanda hano umusubize
Ahubwo iyajya munama etiyopiya ! ndumva asubira mubyavugiwe yo. ariko reka ashakishe yaramaze kwandagazwa mubinyamakuru. intambara naba pastor be murwand mububiligi,kujya mukuzimu,kwibera musanduka bahambamo !! Nibindi !! Kanda hano umusubize
Ahubwo iyajya munama etiyopiya ! ndumva asubira mubyavugiwe yo. ariko reka ashakishe yaramaze kwandagazwa mubinyamakuru. intambara naba pastor be murwand mububiligi,kujya mukuzimu,kwibera musanduka bahambamo !! Nibindi !! Kanda hano umusubize
Uyu mugabo ntamwuka w'Imana umurangwaho Umva ukuntu ahanura amabanki aho guhanura insengero. Satani ifite ingufu Kanda hano umusubize
Ariko Mana we!!! Ubu se iby Imana biri he? Ibya Yesu biri he? Kwihana kuri he? Yesu agiye kugaruka biri he? Ibyo mw isi se ninde bifiye umumaro? Dukeneye kwihana no kwezwa. Si yanse na Tekinoloji. Bifite ba nyirebye. Kanda hano umusubize
umva uriya mugabo ari skilled ejo yatanze matiere ya histoire africaine ndemera yarize kbsa nabandi nabonye barabaye convequer nutemera urukwavu yemera ko ruzi kwiruka uyu mugabo yasoma kbsa abamuvuga nabi nabonye ari ishyari Kanda hano umusubize
Jye ndamwemera. Yigeze kwigisha ukuntu Nehemiya yubatse, bamurwanya bamugambanira ariko agera ku ntego. Ariko iyo ageze ku bijyanye no guhanura simbyemeranyaho nawe pe! Ibyo ahanura, urabitegereza bikabura. Kanda hano umusubize
Jye ndamwemera. Yigeze kwigisha ukuntu Nehemiya yubatse, bamurwanya bamugambanira ariko agera ku ntego. Ariko iyo ageze ku bijyanye no guhanura simbyemeranyaho nawe pe! Ibyo ahanura, urabitegereza bikabura. Kanda hano umusubize
UMVA BAVANDIMWE GITWAZA YABWIRIJE KURI ETO EJO DIMANCHE NDAFASHWA KABISA!NUMVAGA BAMUTUKA KU BINYAMAKURU ARIKO NARI NTARAMUBONA LIVE.NUMIWE!AFITE IJAMBO PE KANDI NTASHAKISHA.AYOBOWE NA MPWEMU YERA PE!KANDI NTA MASHURI NZI YIZE ARIKO ASHOBORA KUBA ARI N'UMUHANGA.UMVA,ABAMUTUKA N'ABAMURWANYA SINZI ICYO MUSHINGIRAHO,ARIKO NJYE NDABONA MUZARUHIRA UBUSA PE!WA MUGANI WA WA MUGABO NGO "BAZAGWA MU NZIRA BANKURIKIYE........."UMUNTU UBWIRIZA,AGASENGA KURIYA....NTACYO AZABA,YARITEGANYIRIJE.NAKUNZE UKUNTU ABWIRIZA ASEKA,ASHOBORA KUBA ACA BUGUFI CYANE.IMANA IMUKOMEREZE AMABOKO Kanda hano umusubize
imana imwogerere amavuta Kanda hano umusubize
Nyamara bantu b'Imana dukwiye kurushaho gushishoza.. Kanda hano umusubize
Gitwaza nigisambo kingutu!, ikirura kihishe muruhu rw'intama. nimubuze ibo mukurikira ngaho fashwa muri iyi ngirwa mwuka uvuga yaguhaye, wasanga. Ubwo se arusa rutayiseire Antoine imana, mureke kujya mwirirwa mubeshya isi, ngo imana yavuze???? Kanda hano umusubize
Fana buke shahu umuntu ni umuntu! Wemera ute seumuntu wiyita Dr warangiza kandi ngo uzi ko nta mashuri yize? Ibyo byo kwiyita Dr byo si arrogance itari ikwiye ku mukristo niba uzi imyaka y`ishuri bisaba umuntu ngo abe Doctor wuzuye? Wowe ntutegereje ngo unarebe ko ibyo yahanuye bisohora niba uzaba ukiriho none utangiye gushyushya imitwe winyuramo? Nawe ngo Africa igiye kuba ubuhungiro bw`abanyamahanga bagiye gutotezwa kubera ubutinganyi? Ubu koko iki abona ari cyo kibazo gikomeye isi ifite kuruta abicwa buri munsi hirya hino bazira ubusa? Ese yasanze Africa ari yo itarimo ubwo butinganyi? Na hano iwacu abantu barabyiyemerera no mu itanagazamakuru yarangiza ngo Africa ni yo buhungiro? Wenda ntibiragera ku rwego ruriho muri America n`Uburayi ariko si ubutinganyi n`ibindi byose byaba ibyiza cyangwa ibibi Africa igenda ibakurikira. Ahubwo niba asenga nasenge cyane ngo bye gukomeza gutizwa umurindi muri Africa nubwo bitoroshye, naho kuvuga ko hazaba ubuhungiro byo nta byo mbona mu gihe Abanyafrica benshi ahubwo bagwa mu Nyanja bashaka kwambuka bajya hirya iyo! Erega uriho udakinduwe uyu munsi ushobora kuba ubarwa mu batinganyi ejo Imana ikakugenderera ukamenya ukuri ukabivamo ugakizwa auakababrirwa? Nyamara bagukubisa ibibombe uhita upfa bikaba birangiye kandi uri inzirakarengane? Kanda hano umusubize
Hahahah Murène amatiku nimubyemere cagwa mubireke ubuhanuzi mwabyunvise ,naho ubukizwa ni kumutima w'umuntu kizwa reka critique . reba imbere Africa izatera imbere nayo nkibindi bihugu naho umukozi w'Imana nkuriya il faut kuogopa bâ petit Kanda hano umusubize
Hahahah Murène amatiku nimubyemere cagwa mubireke ubuhanuzi mwabyunvise ,naho ubukizwa ni kumutima w'umuntu kizwa reka critique . reba imbere Africa izatera imbere nayo nkibindi bihugu naho umukozi w'Imana nkuriya il faut kuogopa bâ petit Kanda hano umusubize
ndumvagitwaza ari umuntu ukomeye ndumvatwafata imicoye murakoze Kanda hano umusubize
Imana ikomeze imwereke bikomeye kuko nubu iracavuga go deeper man of God Kanda hano umusubize
Imana iradukunda kandi Yezu azaza vuba Kanda hano umusubize


c: text/html

text:
Umwanya cyangwa se igihe ni ikintu cy’ingenzi cyane kuko niwo dukoramo ibintu byose.Tugapanga imirimo yavuba ndetse n’imirimo y’igihe kirekire.
Imyanya mito mito ni ingenzi cyane kuyibyaza umusaruro, umuntu witwa John Wesley, yagabanyije umunsi we mu duce twinshi tw’iminota itanu kandi iyo hari agace kamwe kapfaga ubusa byaramubabazaga cyane kuko yabaga yariyemeje gukoresha buri mwanya neza.
Ushobora kutamera nka we neza ariko ugatangirira kugupangira iminota 30, hanyuma buhoro buhoro ukazagenda upanga ibyo uzagukora muri buri minota 15.Uzatangazwa cyane n’ibintu byinshi wakora muri iyo minota 5-15- byaba gusoma, kwandika , kuruhuka, gerageza ntube umuntu upfusha umwanya ubusa.
Dore ibintu byagufasha gupanga neza umunsi wawe :
Tekereza ku bintu byangombwa( priority) : Buri munsi, ushobora kureba ibyingenzi ukeneye gukora kugira ngo ntupfushe umwanya ubusa mu bintu bitari ngombwa, reba ibyihutirwa cyane kandi bitasubizwa inyuma.
Byandike muri agenda yawe cyangwa ku rupapuro : Ni byiza kwandika uko ibyo wiyemeje bizagukurikirana mu rwego rwo kwirinda ku byibagirwa cyangwa hakagira umwanya upfusha ubusa.
Panga umwanya wo Kwidagadura buri munsi : Hari igihe usanga umwanya wo gukina no kuruhuka buri munsi abantu batawupanga mu kazi biyemeje gukora , ni byiza rero kuwupanga kugira ngo wisubizemo imbaraga ku mubiri no mu mutima.
Subiramo urutonde neza : Bizagufasha kureba niba hari ibyo undi muntu yagukorera neza mu gihe ubona wihaye akazi kenshi mu munsi.
Tangirira kuri gahunda z’ingenzi kandi zihutirwa : Mu gushyira mu bikorwa akazi wihaye ni byiza gutangira ukora ibyo udakunda cyangwa ibikurushya mbere y’ibindi kuko nibwo uba ugifite imbaraga. Mu masaha uba wananiwe nibwo uba ukwiye gupanga akazi kakorohera kugakora.Igikorwa cyiba ngombwa niba kigufasha kugera ku ntego zawe.
Kubahiriza amasaha wihaye : Itoze kubahiriza amasaha mu manama no muriza gahunda wihaye kuko iyo ukererewe wangiza umwanya wawe n’uwabandi.
Iyo hari gahunda zitunguranye utapangiye mu masaha yawe uziha umwanya ukurikije uko zihutirwa cyangwa niba ari ngombwa.
Umuntu ufite ibyo akora ntajya agaragara nkaho yihuta cyane byamurenze. Ahora yishimiye guha umwanya uwumusabye wese abona ko bikenewe.
Icyo uba ugamije upanga gahunda ni ukurikiza urugero Yesu yaduhaye ubwo yari ku isi.Yesu yahoraga akikijwe n’abantu bamukeneyeho ubufasha nyamara yahoraga afite amahoro kandi atuje, akitangira abamukeneye ndetse akabona n’umwanya wo gukora ibyamuzanye ku isi.
Gukoresha umwanya neza bizatuma tutikubiraho umwanya kandi ntitunawangize ahubwo tugakora neza ibyacu tunakorera n’abandi.
Uburyo bwo gukoresha umwanya neza
Umwanya cyangwa se igihe ni ikintu cy’ingenzi cyane kuko niwo dukoramo ibintu byose.Tugapanga imirimo yavuba ndetse n’imirimo y’igihe kirekire.
Labels: umuryango

robotstxt: allowed

filter: keep


text:
ISOMO RYA MBERE
Igitabo cy’Intangiriro (Intg 12, 1-4a)
Abramu yari atuye muri Kalideya. 1Uhoraho aramubwira ati «Wimuke uve mu gihugu cyawe, mu muryango wawe, mu nzu ya so, ujye mu gihugu nzakwereka . 2Nzakugira umuryango munini, nzaguha umugisha. Izina ryawe nzarigira lkirangirire, uzaba umunyamugisha. 3Abazakuvuga neza nzabaha umugisha , uzagutuka nzamuvuma. Imiryango yose y’isi izaguherwamo umugisha.» 4aNuko Abramu aragenda, agenza uko Uhoraho yamubwiye, na Loti barajyana.
ZABURI (Zab 33(32),4-5, 18-19,20.22)
Inyik/Uhoraho, ineza yawe iraduhoreho,
nk’uko amizero yacu agushingiyeho.
Koko ijambo ry’Uhoraho ni intagorama,
N’ibikorwa bye byose bikaba indahinyuka.
Akunda ubutungane n’ubutabera,
isi yuzuye ineza y’Uhoraho.
Uhoraho ni we uragira abamwubaha,
akita ku biringira impuhwe ze
Kugira ngo abakize urupfu,
anababesheho mu gihe cy’inzara.
Twebwe rero twizigiye Uhoraho;
ni we buvunyi bwacu n’ingabo idukingira.
Uhoraho, ineza yawe iraduhoreho,
nk’uko amizero yacu agushingiyeho.
IS0MO RYA KABIRI
Ibaruwa ya kabiri Mutagatifu Pawulo Intumwa yandikiye Timote (2 Tim 1, 8b-10)
Mwana wanjye nkunda, 8bujye ufatanya nanjye kuruhira Inkuro Nziza ushyigikiwe n’imbaraga z’Imana, 9Yo yadukijije ikanaduhamagarira kuba intungane, itabitewe n’ibikorwa byacu, ahubwo ibitewe n’umugambi wayo bwite kimwe n’ineza yayo, ya yindi twaherewe muri Kristu Yezu mbere y’ibihe byose, 10none ubu ngubu ikaba yarerekaniwe mu Ukwigaragaza k’Umukiza wacu Kristu Yezu watsinze urupfu, maze agatangaza ubugingo n’ukutazapfa abigirishije Inkuru Nziza.
IBANGONDIRIMBO RIBANZIRIZA IVANJILI (Mt17,5)
Uragasingizwa Kristu, wowe Jambo rihoraho ry’Imana Nzima.
Uragasingizwa Nyagasani.
Ijwi ry’Imana Data ryumvikaniye mu gihu kibengerana riti
«Uyu ni Umwana wanjye nkunda cyane unyizihira;
nimumwumve !»
Uragasingizwa Kristu, wowe Jambo rihoraho ry’Imana Nzima.
Uragasingizwa Nyagasani.
IVANJILI
+ Matayo (Mt 17, 1-9)
Muri icyo gihe 1Yezu ajyana na Petero, na Yakobo na Yohani umuvandimwe we, ukwabo mu mpinga y’ umusozi muremure. 2Nuko ylhindurira ukundi mu maso yabo: uruhanga rwe rubengerana nk’izuba, imyambaro ye yererana nk’urumuri. Musa na Eliya bababonekera baganira na we. 4Petero ni ko guterura abwira Yezu ati «Nyagasani, kwibera hano ntako bisa ; niba ubishaka ngiye kuhaca ibiraro bitatu, kimwe cyawe, ikindi cya Musa n’ikindi cya Eliya.» 5Akivuga ibyo igihu kibengerana kirabatwikira ; ijwi riturukamo rivuga riti «Uyu ni Umwana wanjye nkuda cyane unyizihira ; nimumwumve! »6Abigishwa babyumvise biturahasi bubitse amaso, bafite ubwoba bwinshi. 7Nuko Yezu arabegera abakoraho, arababwira ati «Nimubaduke mwitinya !» 8Bubuye amaso ntibagira undi babona, kereka Yezu wenyine. 9Bamanuka umusozi Yezu arabihanangiriza ati «Ntimugire uwo mubwira ibyo mumaze kubona, kugeza ubwo Umwana w’umuntu azaba amaze kuzuka mu bapfuye.»


text:
“Twahamagariwe gutangaza Ijambo ry’ukuri” (Papa Benedigito wa Cumi na Gatandatu, Ibaruwa Porta fidei, n.6)
Bavandimwe nkunda,
Ihimbazwa ry’Umunsi Mpuzamahanga w’Iyogezabutumwa rifite ubutumwa bwihariye muri uyu mwaka: Yubile y’imyaka 50 y’itangizwa rya Konsili ya Vatikani ya Kabiri, itangizwa ry’Umwaka wahariwe Ukwemera na Sinodi y’Abepiskopi ku iyogezabutumwa rishya. Ibyo uko ari bitatu bifasha Kiliziya kongera kugaragaza umugambi wayo wo kwitangana ubutwari n’ishyaka mu butumwa bugenewe abantu bose kugira ngo Ivanjili igere mu mpera y’isi.
Kuba inama ya Konsili ya Vatikani ya Kabiri yaritabiriwe n’Abepiskopi gatolika baturutse mu migabane yose y’isi, cyabaye ikimenyetso kigaragaza ko Kiliziya yogeye ku isi yose. Iyo nama yakiriye bwa mbere Abepiskopi benshi baturutse muri Aziya, Afurika, Amerika y’epfo na Oseyaniya. Abepiskopi b’abamisiyoneri n’aba kavukire kimwe n’Abashumba b’abakristu gatolika bakiri bake hamwe na hamwe, bagaragaje ko Kiliziya yageze mu migabane yose y’isi kandi batanze ibisobanuro ku mibereho y’ibyitwaga icyo gihe « Ibihugu bikennye ». Kubera ibyo bari bazi nk’Abashumba ba za Kiliziya zikivuka kandi zikiyubaka, kubera kandi ishyaka bari bafitiye Ingoma y’Imana, bagize uruhare rugaragara mu kumvikanisha ko kogeza Inkuru Nziza mu bantu bose ari ngombwa kandi ko byihutirwa;bityo bagira uruhare rwihariye mu gushimangira mu nyigisho zireba Kiliziya ko ibereyeho iyogezabutumwa.
Inyigisho kuri Kiliziya yamamaza ubutumwa
Iyo myumvire y’iyogezabutumwa iracyariho. Yatejwe imbere n’ibitekerezo byatanzwe mu rwego rwa tewolojiya n’ikenurabushyo kandi biragaragara ko bigikenewe ku buryo bwihutirwa kubera ko abataramenya Kristu bakiri benshi. Nk’uko byavuzwe n’Umuhire Yohani Pawulo wa Kabiri ku byerekeye agaciro gahoraho k’umurimo w’iyogezabutumwa, « Abantu bategereje Kristu ntibagira ingano ». Yakomeje agira ati: «Ntidushobora kugira umutima utuje mu gihe abavandimwe bacu batagira ingano bataramenya urukundo rw’Imana kandi na bo baracunguwe n’amaraso ya Kristu » ( Ibaruwa Redemptoris missio, n.86). Nanjye ubwo natangazaga Umwaka wo kuzirikana Ukwemera, navuze ko Kristu « muri ibi bihe kimwe no mu byo hambere atwohereza mu mayira yose kwamamaza Inkuru Nziza ye mu batuye isi » (Ibaruwa Porta fidei, n.7). Nk’uko kandi byavuzwe n’Umugaragu w’Imana Papa Pawulo wa Gatandatu, kwamamaza Inkuru Nziza « ntabwo ari umurimo wa Kiliziya wahabwa agaciro gake, ahubwo ni inshingano yahawe na Nyagasani Yezu kugira ngo abantu bose bemere kandi baronke umukiro. Koko rero ubwo butumwa ni ngombwa, burihariye kandi ni indasimburwa » (Ibaruwa Evangelii nuntiandi, n.5). Dukeneye rero kongera kugira ishyaka ryo kogeza Inkuru Nziza nk’iryaranze abakristu ba mbere, nubwo bari bake kandi badafite kirengera, bashoboye kwamamaza Ivanjili ahantu hose bari bazi, mu magambo no mu bikorwa.
Ntawagombye rero gutangazwa n’uko Konsili ya Vatikani ya Kabiri kimwe n’Inyisho z’Ubuyobozi bwa Kiliziya zakurikiyeho zibanze cyane ku murimo w’iyogezabutumwa Kristu yashinze abigishwa be kandi ugomba kwitabirwa n’umuryango w’Imana wose: Abepiskopi, abapadiri, abadiyakoni, abiyeguriyimana n’abalayiki. Inshingano yo kogeza Inkuru Nziza ku isi hose ireba mbere na mbere Abepiskopi bo bashinzwe by’umwihariko Iyogezabutumwa ku isi nk’abagize urugaga rw’Abepiskopi kandi nk’Abashumba ba za Kiliziya zihariye. Koko rero « ntibatorewe diyosezi zabo gusa, ahubwo banatorewe kugeza umukiro kuri bose » (Yohani Pawulo wa Kabiri, Ibaruwa Redemptoris missio, n.63); « ni intumwa z’ukwemera, ziyobora kuri Kristu abayoboke bashya (ad gentes, n.20) kandi « bagaragaza umugambi n’ishyaka by’Umuryango w’Imana witangira iyogezabutumwa, ku buryo abagize diyosezi yose bahinduka abogezabutumwa » (ibid., n.38).
Iyogezabutumwa ni umurimo w’ibanze.
Umurimo w’Umushumba mu byerekeye kwamamaza Inkuru Nziza ntugarukira ku bushyo yaragijwe cyangwa ku bapadiri n’abalayiki batizwa izindi diyosezi. Ubwo butumwa bugomba kureba imirimo yose ya Diyosezi, inzego zose, muri make imibereho yayo yose n’ibikorwa byayo aho biva bikagera. Konsili ya Vatikani ya Kabiri yabisobanuye neza ndetse n’Inyigisho z’Ubuyobozi bwa Kiliziya zakurikiyeho zarabishimangiye. Ibi bisaba ko Diyosezi ihuza imibereho yayo, igenamigambi ryayo na gahunda zayo ikazihuza n’uwo murimo w’ibanze w’iyogezabutumwa, by’umwihariko muri iyi si yacu ihora ihindagurika. Ibi bireba kandi imiryango y’abiyeguriyimana n’iyindi miryango ya Kiliziya: ibice byose binyuranye kandi bitandukanye bya Kiliziya bigomba kumva ko bihamagarirwa cyane kwitangira ubutumwa bwa Nyagasani bwo kwamamaza Ivanjili kugira ngo Kristu amenyekane hose. Twebwe Abashumba, abiyeguriyimana n’abakristu bose tugomba gutera ikirenge mu cya Pawulo intumwa, we « mbohe ya Kristu kubera mwebwe, abavuye ishyanga… » (Ef 3,1), witanze akababara kandi akarwanira ko Ivanjili igera mu banyamahanga ( reba Kol 1,24-29 ), yakoresheje imbaraga ze zose , igihe cye cyose n’ibye byose kugira ngo yamamaze Inkuru Nziza ya Kristu.
Muri iki gihe kandi, ubutumwa bugenewe bose bugomba kuba icyerekezo gihoraho n’ishingiro ry’ibikorwa byose bya Kiliziya, kubera ko Kiliziya irangwa no kwemera Amayobera y’Imana yigaragarije muri Kristu kugira ngo atuzanire umukiro, ikarangwa kandi n’umurimo wo kumwamamaza no kumubera abahamya kugeza igihe azagarukira. Kimwe na Pawulo Mutagatifu tugomba kwita ku bari kure yacu, bataramenya Kristu kandi batarumva ko Imana ari Umubyeyi wabo; ntitugomba ariko kwibagirwa ko « ubufatanye mu iyogezabutumwa butera imbere biturutse ku mikorere mishya yigaragariza mu mfashanyo no kugira uruhare rugaragara mu iyogezabutumwa » (Papa Yohani Pawulo wa Kabiri, Ibaruwa Redemptoris missio, n. 82). Ihimbazwa ry’Umwaka wahariwe kuzirikana ukwemera n’irya Sinodi y’Abepiskopi ku iyogezabutumwa rishya bizatubera umwanya mwiza wo kuvugurura ubufatanye mu iyogezabutumwa, cyane cyane mu byerekeye kurigiramo uruhare rufatika.
Ukwemera kubanziriza iyogezabutumwa.
Kwiyemezakwamamaza Yezu Kristu bidusaba gusubiza amaso inyuma kugira ngo tumenye ibibazo, ibyifuzo n’amizero byaranze amateka ya muntu Kristu agomba guha inzira ziboneye kandi akabibera umugenga. Ubutumwa bwe buhoraho, bureba amateka y’abantu kandi bushobora kubonera igisubizo ingorane zikomeye za buri wese. Niyo mpamvu Kiliziya mu bice byayo byose igomba kumva ko « ubwinshi bw’abantu bategereje Inkuru Nziza n’ibibazo byinshi byugarije isi biyisaba gufata ingamba nshya kugira ngo ishobore kwamamaza Ijambo ry’Imana ku buryo ryera imbuto nyinshi » (Papa Benedigito wa 16, Ibaruwa Verbum Domini, n. 97). Ibi bisaba ko mbere na mbere abantu bemera Ivanjili ya Yezu Kristu ku buryo buvuguruye, umuntu ku giti cye n’abantu muri rusange « muri ibi bihe bihindagurika turimo » (Ibaruwa Porta fidei, n.8).
Imwe mu nzitizi mu guteza imbere iyogezabutumwa ni ihungabana ry’ukwemera mu bihugu byabanjemo ubukristu, ndetse no mu bindi bihugu bisonzeye Imana kandi bigomba kugezwa ku mugati w’ubuzima no ku isoko itanga ubugingo, nka wa Munyasamariyakazi wahuye kandi waganiriye na Yezu ku iriba rya Yakobo. Nk’uko bivugwa mu Ivanjili ya Yohani, inkuru y’uyu mugore ifite icyo itubwira cyihariye (reba Yh 4,1-30): Yezu yamusabye amazi yo kunywa maze aboneraho kumubwira iby’andi mazi afite ubushobozi bwo kumara inyota burundu. Uwo mugore ntiyahise asobanukirwa, yakomeje kumva ko amubwira amazi asanzwe; ariko buhoro buhoro Nyagasani yamuyoboye mu nzira y’ukwemera, yamugejeje aho amenya ko ari Umukiza. Kuri iyi ngingo Mutagatifu Agustini yagize ati:« Nyuma yaho yakiriye Kristu Nyagasani mu mutima we, nta kindi yari gukora usibye gusiga ikibindi cye, no kwihutira kwamamaza inkuru nziza (In Ioannis Ev., 15,30). Kumenya Kristu muzima umara inyota bibyara umugambi wo kumenyesha abandi ibyishimo byo kubana na we no kumwamamaza kugira ngo na bo bamwimenyere ubwabo. Ni ngombwa kurushaho kugira ishyaka ryo kwamamaza ukwemera kugira ngo iyogezabutumwa rishya ritere imbere muri za Kiliziya no mu bihugu byabanjemo ubukristu, ubu bikaba bigenda biteshuka ku Mana; bityo bigashobora kongera kugira ibyishimo biturutse ku kwemera. Guharanira iyogezabutumwa bigomba guhabwa umwanya ukwiye mu mirimo ya Kiliziya no mu buzima bwa buri mukristu: iryo yogezabutumwa ni ryo rigomba kuturanga kubera ko ritureba mu gihe turyakira no mu gihe turyitangira. Ingingo shingiro y’iyogezabutumwa ntihinduka : Kwamamaza Kristu wapfuye akanazuka kugira ngo akize isi; kwamamaza urukundo rw’Imana nyakuri kandi rutagereranywa ku bantu bose. Uko kwemera kujurijwe muri Yezu Kristu, Mwana uhoraho kandi w’ikinege woherejwe ku isi, utihungije ubukene bwa kamere muntu, yarayikunze kandi ayikiza icyaha n’urupfu igihe yitanze ubwe ku musaraba.
Muri uwo mugambi w’urukundo wuzurijwe muri Kristu, kwemera Imana byabaye ingabire n’iyobera bigomba kwakirwa mu mitima no mu buzima bwacu kandi tugomba iteka gushimira Nyagasani. Ariko ukwemera ni ingabire duhabwa kugira ngo tuyigeze ku bandi; ukwemera ni italenta twakira kugira ngo ibyare inyungu; ni urumuri rutagomba gupfukiranwa ahubwo rugomba kumurikira inzu yose; ni ingabire ikomeye twahawe mu buzima bwacu kandi tudashobora kwikubira.
Iyogezabutumwa rijyana n’ibikorwa by’ urukundo.
Pawulo Intumwa yagize ati : « Ndiyimbire rero niba ntamamaje Inkuru Nziza ! » (1 Kor 9, 16). Iryo jambo ryumvikana kuri buri mukristu no muri za Kiliziya hirya no hino ku isi. Ndetse muri za Kiliziya zigishingwa, umurimo w’iyogezabutumwa witabwaho n’ubwo bwose bagikeneye abamisiyoneri. Abapadiri benshi, abiyeguriyimana bo hirya no hino ku isi, abalayiki benshi ndetse n’abashakanye bava mu bihugu byabo no muri za kiliziya z’iwabo bakerekeza muri kiliziya z’ahandi kugira ngo bahamye kandi bamamaze izina rya Kristu, we abantu bose bakesha umukiro. Ibyo ni ikimenyetso cy’ubumwe bukomeye, ubufatanye n’urukundo muri za Kiliziya kugira ngo buri muntu ashobore kumva kurushaho Inkuru Nziza ikiza no kwegera Amasakaramentu, yo soko y’ubuzima nyakuri.
Ku bw’icyo kimenyetso gikomeye cy’ukwemera kwigaragariza mu rukundo, ndibutsa kandi ngashimira Ibikorwa by’ Ibiro bya Papa bishinzwe Iyogezabutumwa : ni umuyoboro w’ubufatanye mu iyogezabutumwa rya Kiliziya yose. Binyuze mu bikorwa by’ibyo Biro, kwamamaza Ivanjili bijyana no gufasha mugenzi wacu, kugoboka abakene, gutera inkunga mu burezi kugera mu batuye mu midugudu ya kure , gutanga ubufasha mu byerekeye ubuvuzi, gukumira ubukene, gusubiza agaciro abahawe akato, gushyigikira iterambere, kurwanya amacakubiri ashingiye ku moko no kubaha ubuzima bwa muntu kuva agisamwa.
Bavandimwe nkunda, ndasaba ko Roho Mutagatifu amurikira ibikorwa by’Iyogezabutumwa, by’umwihariko abaryitangira, kugira ngo Ingabire y’Imana ibihe inzira iboneye mu mateka y’isi. Hamwe n’umuhire John Henry Newman, ndasaba ngira nti : « Nyagasani, herekeza abogezabutumwa bawe bari mu bihugu bikeneye kumenya Inkuru Nziza ; bahe amagambo akwiye ; umurimo wabo uwuhe kwera imbuto ».
Bikira Mariya, Umubyeyi wa Kiliziya n’Inyenyeri imurikira Abogezabutumwa, nabe hafi y’abamamaza Ivanjili bose.
Bikorewe i Vatikani, ku wa 6 Mutarama 2012.
Umunsi mukuru w’Ukwigaragaza kwa Nyagasani
Papa Benedigito wa XVI
Byahinduwe mu kinyarwanda n’itsinda rya OPM-Rwanda.


text:
Mu rugo rwa Mukanyandwi Charlotte ruherereye mu Mudugudu wa Kigarama mu Kagari ka Bwoma mu Murenge wa Kamegeri muri Nyamagabe, hateranira abana 17 kuva ku wa mbere kugeza ku wa gatanu bafite kuva ku mezi 3 kugeza ku myaka 3.
Aba bana ababyeyi babo baba bagiye mu mirimo ya buri munsi, maze bakitoramo 3 basigarana abana babo bakanabatekera nk’uko bamwe mu babyeyi babivuga.
Muri uyu mudugudu hari ingo eshatu zatoranijwe kuba amarerero, zose zikaba ziteraniramo abana 65 mu minsi y’imibyizi mu masaha ya mbere ya saa sita.
Mukanyandwi Charlotte utuye mu Mudugudu wa Kigarama ari mu basigaranye abana mu gihe abandi bagiye mu kazi. Ati “Twashatse kugabanya kugwingira kw’abana hanyuma dutora ingo eshatu mu mudugudu aho tuzajya tubasiga tugiye mu mirimo hanyuma tugasimburana mu kubitaho.”
Aba babyeyi bishakamo indyo yuzuye yo kugaburira aba bana, harimo igikoma, amata, imboga n’ibindi byifashishwa mu kubatekera.
Avuga ko mbere bajyaga guhinga bagasiga abana badafite kirera cyangwa bakabajyana mu murima bigatuma bagira umubare munini w’abana bafite ikibazo cy’imirire mibi, ibintu avuga ko kuri ubu byakemutse.
Nyiracumu Joséphine umujyanama w’ubuzima mu Mudugudu wa Kigarama akaba n’umwe mu ngo eshatu zatoranyijwe ngo zijye zisigaramo abana avuga ko bari bafite abana 9 bari mu mirire mibi ubu hakaba hasigaye babiri mu gihe kitarenze amezi abiri batangiye.
Ati “Ibyo dukoresha tubyishakamo. Iyo nyir’urugo ahari afasha mu kwita ku bana uwo munsi, iyo adahari abandi babyeyi batatu baba bagezweho barabikora kuva saa moya kugera saa sita.”
Avuga ko usibye gukemura ikibazo cy’imirire mibi, ngo n’imikorere y’ababyeyi yarahindutse kuko baba batari kumwe n’abana kandi bizeye neza aho babasize.
Asaba ko bajya baterwa inkunga y’ibyo kugaburira abana bimwe na bimwe nk’ifu y’igikoma yagenewe abana, amata n’isukari kuko kubibona byo bitorohera buri wese.
Umuyobozi w’Akarere ka Nyamagabe avuga ko iyi gahunda iteganya kwagurwa ku buryo hagiye no gushakwa inyubako zujuje ibyangombwa byose bikenewe zikagirwa amarerero y’abana.
Ubwo yasozaga icyumweru cy’ubuzima ku wa 13, Minisitiri w’Ubuzima, Dr Diane Gashumba, yasabye ababyeyi bo muri aka karere kwita kuri gahunda y’irerero nka bumwe mu buryo bwo guca burundu imirire mibi mu bana, anasaba ababyeyi muri rusange kwita ku mirire y’abana babo.


text:
Home > Utuntu n’utundi > Dore uko icyumweru kizakugendekera bitewe n’igihe wavukiye (Horoscope)
Dore uko icyumweru kizakugendekera bitewe n’igihe wavukiye (Horoscope)
Iyi ni inkuru ngaruka-cyumweru ikubiyemo icyo abahanga mu byo kwitegereza ahazaza (les voyants) bavuga ku bizaba ku muntu uko icyumweru gitashye, ukurikije igihe yavukiye.
Dore uko icyumweru cyo ku ya 11 kugeza ku ya 17 Nzeri kizagenda
Uwavutse hagati y’itariki ya 21 Werurwe na 19 Mata (Belier)
Mu rukundo
Kuba umwimerere ndetse no kwerekana ibibarimo nibyo bizabahesha amahirwe mu rukundo muri iki cyumweru. Bizaborohera kugaragariza abo mukunda amarangamutima yanyu bityo nabo bishimire kuyasangira namwe. Urukundo no kubohoka nibyo bizaranga ibiganiro byanyu.
Mu butunzi
Mu mpera z’iki cyumweru birashoboka ko mwabona amafaranga. Ayo mahirwe azahurirana n’ibikorwa byanyu bwite mwihimbiye, ikemurwa ry’imanza mwaba mufite cyangwa se n’ibyo mwagurisha. Muzahura n’imishinga mishya ariko nubwo mufite ibindi mukora ntibizababuze kugerageza n’ibishya kuko wasanga ariyo mbarutso y’iterambere ryanyu cyane cyane mu bijyanye no kwigwizaho umutungo.
Mu kazi
Akazi kazabagendekera neza muri iki cyumweru. Ntabwo muzigera mubura icyo mukora ahubwo bizajya bigenda bisimburana vuba na vuba. Muzarangwa no guhanga udushya kandi ibi bizabafasha guhangana n’impinduka.
Uwavutse hagati y’itariki ya 20 Mata na 20 Gicurasi (Taureau)
Mu rukundo
Bamwe muri mwe bazatangira umubano w’igihe kirekire nyuma yo gukunda by’ako kanya kandi rwose ayo mahirwe azaboneka, nimwe gusa mwifitemo kuyakira cyangwa kuyareka agahita gusa murasabwa kumvira umutima wanyu, hanyuma mukazabitekerezaho nyuma. Nimubitekerezaho cyane bizabangamira kwisanzura kwanyu bitumen urukundo rutagira imbaraga.
Mu butunzi
Muzabasha gufunga burundu bimwe mubyabagoraga mu giha cyashize. Muzafata umwanya wo kwirengagiza iby’ahashize maze musohoke aho mwazitiriwe n’amateka. Muzakire neza impinduka mu igenamigambi ryanyu kuko ari ingenzi cyane mu iterambere ryanyu.
Mu kazi
Muri iki cyumweru akazi kanyu kazaba kari ku murongi, ntabwo muzatuma hari ubavangira cyangwa ngo hagire ikintu kibarogoya. Muzatangirana n’ingamba nshya kandi ibi ibizahindura byinshi ku mikorere yanyu kandi bizabaha umusaruro ushimishije.
Uwavutse hagati y’itariki ya 21 Gicurasi na 21 Kamena (Gemaux)
Mu rukundo
Muri iki cyumweru muzagira igihe nyacyo cyo kwitekerezaho kandi ibi bizababera intandaro yo kumenya gutandukanya ubuzima rusange n’ubuzima bwanyu bwite. Muzashyira ku murongo amarangamutima yanyu hanyuma bibazanire impinduka nziza mu rukundo. Ibi bizababera inzira yo kwegerana biruseho n’abo mukunda ndetse n’inshuti n’umuryango nta kavuyo kabirimo ahubwo buri wese mumuhe ibimukwiriye.
Mu butunzi
Nubwo mutarabasha kugera ku ntego mwiyemeje, muri iki cyumweru muzasa n’abafata akaruhuko gato. Ibyifuzo byanyu byo guha agaciro kwigenga no kubohoka kurusha amafaranga muzabiha imbaraga nyinshi. Ibi bizatuma mwongera imbaraga nyinshi mu kwizigamira ubwo muzatangira icyumweru gitaha. Muragirwa inama yo kwirinda gusesagura amafaranga ahubwo mukabanza kubara mbere yo kugira icyo muhaha.
Mu kazi
Ubuzima bwanyu bw’akazi buzabamo gukora cyane muri iki cyumweru kandi uku gukora kuzabagirira inyungu mu gihe kizaza. Benshi muri mwe bazagira amahirwe yo kubona ibibegereza ku gusohoza inshingano bihaye. Muzagira amahirwe menshi kandi nimugira igitekerezo kizaba kiremereye ndetse bishobora no kubagora kugishyira mu bikorwa.
Uwavutse hagati y’itariki ya 22 Kamena na 22 Nyakanga (Cancer)
Mu rukundo
Muri iki cyumweru mugomba gufata umwanzuro. Muzahura rwose n’ibizabasaba gutanga igisubizo cyihuse. Ababazengurutse bagomba kwakira igisubizo icyo aricyo cyose mubahaye kandi birashoboka rwose ko igisubizo cyanyu cyatangwa nta bwumvikane bubayeho.
Mu butunzi
Muzagira imikorere ifatika kandi imigambi yanyu mu bijyanye no gucunga umutungo izaba irimo ubwenge na gahunda nyinshi. Ibitekerezo byanyu bizaba biremereye kandi muzamenya kubitondeka neza muhereye kubyihutirwa.
Mu kazi
Akazi kari mu by’ibanze muzashyiraho umutima muri iki cyumweru. Muzakora ku buryo bubongerera icyizere cyane. Muzagaragaza ibyo mushoboye kandi ibijyanye no guhanga udushya muzabishobora cyane. Ababazengurutse bazabona ko mwatangiye kurenga imipaka yari ibazitiye. Ababaha ubufasha baziyongera rero ntimuzatinye kugira uwo mwaka ubufasha
.
Uwavutse hagati y’itariki ya 23 Nyakanga na 22 Kanama(Lion)
Mu rukundo
Ibiganiro bizagenda byerekeza aho mushaka. Iki cyumweru muzumvwa n’abo mukunda rwose, ibyo bikazaterwa n’uko namwe mwagaragaje ko muzi gutega amatwi n’uburyo mukunda. Mushobora kandi no guhura n’urukundo rubatunguye kandi rukaba rufite amahirwe menshi yo gukomeza mu gihe mwaba muri mwenyine.
Mu butunzi
Muri iki cyumweru muzatera intamwe ishimishije mu kwinjiza amafaranga ndetse no kubona ibindi byinshi biyinjiza. Amahirwe azabahora iruhande kandi uguhizaho kwanyu niko kuzabazanira uwo musaruro. Inshingano zanyu ziziyongera kandi kudacika intege kwanyu niko kuzabafasha kuzitunganya uko bikwiye.
Mu kazi
Muri iki cyumweru bizabagora cyane gufatanya akazi n’ubundi buzima busanzwe ariko muzagerageza kwirinda kugira icyo mwica n’ubwo bizabagora cyane kumenya guhitamo aho mushyira imbaraga kurusha ahandi.
Uwavutse hagati y’itariki ya 23 Kanama na 22 Nzeri (Vierge)
Mu rukundo
Nubwo ibiganiro byanyu bizasa n’ibitameze neza, muzabasha kugumana cya kibatsi cy’urukundo. Muzasa n’abiyibagirwa kugira ngo munezeze abo mukunda. Ibi bishobora kugera kure bigatuma uwo mukundana abyitwaza cyane hanyuma namwe mukaba mwakwisubiraho bikabatera gutekereza ibindi.
Mu butunzi
Ntabwo muzatagaguza umutungo wanyu ahubwo muzashyiraho amategeko y’icungamutungo akomeye azafasha umuryango wanyu kumererwa neza no kutagira icyo ubura. Mushobora kandi kwinjiza amafaranga mu buryo bubatunguye mu mpera z’iki cyumweru.
Mu kazi
Muri iki cyumweru nta kintu na kimwe muzemera ko kibavangira mu kazi. Muzagira amahame mashya yihariye azabagenga kandi ntimuzakundira uwo ariwe wese kubabuza kuyakurikiza, ibi bikazabafasha guhindura byinshi ku buzima bwanyu bwa buri munsi bw’akazi.
Uwavutse hagati y’itariki ya 23 Nzeri na 22 Ukwakira (Balance)
Mu rukundo
Muri iki cyumweru muzita cyane ku bintu bigaragarira amaso kandi kbi bizabafasha kwinjira mu buzima bw’urukundo bukuze. Bizaba ngombwa ko mufata ibyemezo bikomeye bizabakurikirana igihe kirekire. Mwifitemo amahame ashobora guhindura ubuzima bwanyu muri iki cyumweru, ni byiza rero ko mwiyumva maze kugafata imyanzuro ihamye.
Mu butunzi
Mugomba gushyira ku murongo uburyo mukoreshamo amafaranga muri iki cyumweru kandi mukabyitaho mu buryo bukomeye. Muzagira amatsiko yo kumenya inama mugirwa n’amategeko kugira ngo mugere ku ntego mwihaye. Mushobora kandi kubona ikiraka cyangwa ubundi buryo bwo kubinjiriza amafaranga butari busanzwe.
Mu kazi
Bizaba ngombwa ko muhindura imikorere muri iki cyumweru mugashakisha ngo mumenyane na benshi. Ibi bizabaha imyumvire n’amakuru mashya kandi bishobora kubafasha mu bibagora. Muzitonde cyane kuko muri iki cyumweru mushobora kwiremamo ibitekerezo bidafite aho bihuriye n’ukuri bityo mugatangira kuyoba mu kazi.
Uwavutse hagati y’itariki ya 23 Ukwakira na 22 Ugushyingo (Scorpion)
Mu rukundo
Ibyo mubona hanze aha bizabatera gutekereza cyane hanyuma bibahe ingufu zo gukomeza kuyoboka inzira iboneye mu rukundo. Muzarenga byinshi byabagoraga ndetse muzitanga cyane kugira ngo mubashe kubaho ubuzima mwishimiye.
Mu butunzi
Mwitegure gukemura ibintu byihutirwa bizabatungura muri iki cyumweru. Amafaranga yanyu azinjira anasohoke mu buryo bwihuse cyane. Ibi rero birabasaba kwitonda mugashishoza ngo mumenye uko mubigenza, mwirinda gusesagura no guheranwa n’ibibazo.
Mu kazi
Muzagira ibyifuzo bikomeye byo guhindura imikorere muri iki cyumweru. Gukora wenyine bizabagora ahuwo muzumva mukeneye kuganira n’abandi hanyuma ibi bibafashe guhimba ibishya byinshi mu kazi ndetse n’inshuti nyinshi usangiza imishinga yawe zikugire inama.
Uwavutse hagati y’itariki ya 23 Ugushyingo na 21 Ukoboza (Sagittaire)
Mu rukundo
Ubuzima bwanyu bw’urukundo buzahinduka muri iki cyumweru. Muzahura na byinshi byiza bizafasha urukundo rwanyu kuvuka bwa kabiri kandi icyo kibatsi gishya umukunzi wanyu azacyishimira. Amahirwe abari iruhande niba ibintu byari byabakomereye. Muzarenga kure ibitekerezo byinshi mwari mwarishyizemo ahubwo kudacika intege bibongere amahirwe yo kugera aheza.
Mu butunzi
Hagati muri iki cyumweru muzagira ibiganiro bibazanira inyungu, byumvikane rero ko ikofi yanyu hari icyo izabona ariko mugomba kwitonda ngo hatagira ubatwara amahirwe. Muzagishe inama bizabafasha kumenya icyo gukora, ibi bikazanabafasha mu gihe cy’amezi ari imbere.
Mu kazi
Muzagira akazi kenshi cyane muri iki cyumweru. Bizabasaba guhindura imikorere kandi munakomeza akazi. Ariko kandi imibanire yanyu n’ababakuriye mu kazi izazamo agatotsi ariko ntibizabahangayikishe kuko niko impinduka zigenda.
Uwavutse hagati y’itariki ya 22 Ukuboza na 20 Mutarama (Capricorne)
Mu rukundo
Mugiye kugira icyumweru kigoye cyane mu rukundo. Muzasubizwa inyuma mu mateka bityo muzatangira kwifata cyane ngo hato mutavaho mugwa mu mitego nk’iyo mwigeze kugwamo mu gihe cyashize. Gusa nanone ibyo bishobora kubatera kwibonamo ibyo mwari mwarihishe bityo mukaba mwatangira ubuzima bwiza cyane bw’urukundo butuje kandi bukomeye.
Mu butunzi
Muzinjiza neza muri iki cyumweru ariko kandi mugomba kwitonda kuko muzasa n’abatobotse intoki ku bijyanye no gukoresha amafaranga kuko buzagira intege nke cyane mu kubika ahubwo inyota yo kugura ibitagira umumaro iziyongera.
Mu kazi
Muzishimira byinshi muzageraho muri iki cyumweru kandi muzoroherezwa cyane mu kazi. Muzahura na benshi bazabafasha bityo muzamuke neza ariko kandi ubufasha bwose muzabona muzabanze mubusuzume butazagira ikindi bubazanira cyazabagora mu minsi iri imbere.
Uwavutse hagati y’itariki ya 21 Mutarama na 18 Gashyantare (Verseau)
Mu rukundo
Mwifitemo gukurura abantu mu buryo mutagizemo uruhare kandi mutazi iyo bituruka. Ariko kandi muzirinde gutwarwa cyane ngo mwibagirwe kugenda buhoro buhoro cyane cyane niba mukiri mu rukundo rushya. Nib anta mukunzi mufite, muzabonana n’abantu bazaborohereza cyane kurusha uko byari bimaze iminsi bibagora.
Mu butunzi
Ibibazo by’amafaranga ntibyihutirwa kuri mwe muri iki cyumweru. Ahubwo muzibanda cyane ku kureba ikizatuma ejo hazaza hazababera heza mwizigamira. Uburyo mubayeho uyu munsi ntacyo buzaba bubabwiye cyane muri iki cyumweru ahubwo muzibanda ku kutegura ejo heza.
Mu kazi
Muzabohoka cyane muri iki cyumweru mu kazi kanyu. Nta kintu gihambaye kizababaho kandi ibi bizabaha umutuzo mu kazi maze murusheho gutunganya ibyo mushinzwe. Muzirengagiza ibikunze kubagora mu kazi hanyuma mwishakemo uko mwakanoza kurushaho.
Uwavutse hagati y’itariki ya 19 Gashyantare na 20 Werurwe (Poissons)
Mu rukundo
Muziyumvamo gahunda yo kuganira byimbitse n’uwo mukundana ntacyo musize inyuma. Nicyo gihe rwose muzasasa inzobe mugashyira ahagaragara icyo mutekereza. Niba hari ibyo mwashidikanyagaho iki cyumweru kizaba icyo kubifataho umwanzuro mugire amahitamo afatika.
Mu butunzi
Ubutunzi bwanyu buzagwirwa n’amahirwe. Muzagira amahirwe yo kwaguka, mbese muzoroherezwa cyane ku bijyanye no gusohora amafaranga ndetse no gutangira ubucuruzi.
Mu kazi
Muzagira amhirwe mashya kandi muzagarura ya nyota yo kwiga mu kazi ndetse hari benshi bazabibafashamo. Muzabona amahirwe yo gutangira ibintu bishya kandi mu byumweru bibiri biri imbere muzatangira kubona inyungu zabyo.
Ni aha mpiniye, ahasigaye mugire icyumweru gihire!
Ni aho mu cyumweru gitaha.
IBITEKEREZO BYATANZWE
-
By: olivier On: 2017-10-02 09:14:00
hello.
ndabasuhuje ko mudaheruka gushyiraho Horoscope yicyumwero?


text:
INKURU IVUGA IBYABAYE MU MIBEREHO
Yehova yatumye ngira icyo ngeraho mu murimo we
Nabwiye umukuru w’abasirikare ko nari narafunzwe nzira kutajya ku rugamba. Naramubajije nti “ese urashaka kongera kumfunga?” Icyo gihe bwari ubwa kabiri nsabwa kujya mu gisirikare cyo muri Leta Zunze Ubumwe za Amerika.
NAVUTSE mu mwaka wa 1926, mvukira mu mudugudu wa Crooksville muri leta ya Ohio, muri Amerika. Papa na mama ntibashishikazwaga n’iby’idini, ariko twebwe abana babo umunani batubwiraga ko tugomba kujya gusenga. Nagiye mu idini ry’Abametodisiti. Igihe nari mfite imyaka 14, pasiteri yarampembye kubera ko nari maze umwaka wose ntasiba ku cyumweru.
Muri icyo gihe, Umuhamya wa Yehova twari duturanye witwaga Margaret Walker yatangiye gusura mama, bakaganira kuri Bibiliya. Umunsi umwe niyemeje kwicara ngatega amatwi. Mama yatekereje ko nari kubarogoya, maze arambwira ngo nsohoke. Ariko nagerageje gukomeza gutega amatwi ibyo baganiraga. Margaret amaze kumusura incuro runaka, yarambajije ati “ese uzi izina ry’Imana?” Naramushubije nti “buri wese azi ko ari Imana.” Yarambwiye ati “fata Bibiliya yawe maze urebe muri Zaburi ya 83:18.” Narabikoze maze mbona ko izina ry’Imana ari Yehova. Nahise njya kureba incuti zanjye ndazibwira nti “nimugera mu rugo nimugoroba, mufate Bibiliya murebe muri Zaburi ya 83:18 muramenya izina ry’Imana.” Urumva ko nari ntangiye kubwiriza.
Nize Bibiliya, mbatizwa mu mwaka wa 1941. Nyuma yaho, nahawe inshingano yo kuyobora icyigisho cy’igitabo cy’itorero. Nashishikarije mama n’abo tuvukana kujya baza, maze bose bahita batangira kuza muri icyo cyigisho cy’igitabo nayoboraga. Papa we ntibyamushishikazaga.
PAPA ANDWANYA
Nahawe izindi nshingano mu itorero, kandi nkora ububiko bw’ibitabo mu rugo. Umunsi umwe papa yatunze urutoki ibitabo byanjye, aravuga ati “urabona biriya bintu byose? Ndashaka ko biva muri iyi nzu kandi ndumva nawe wajyana na byo.” Navuye mu rugo, njya kuba mu mugi wo hafi aho wa Zanesville, ariko nasubiraga mu rugo ngatera inkunga abagize umuryango wanjye.
Papa yagerageje kubuza mama kujya mu materaniro. Rimwe na rimwe iyo yabaga agiye mu materaniro, yaramukurikiraga akamufata akamugarura mu rugo. Ariko yahitaga asohokera mu wundi muryango akajya ku materaniro. Nabwiye mama nti “ntuhangayike. Azageraho arambirwe.” Nyuma y’igihe, papa yaramuretse akajya ajya mu materaniro nta kibazo.
Mu mwaka wa 1943, Ishuri ry’Umurimo wa Gitewokarasi ryaratangiye, maze ntangira gutanga ibiganiro bihabwa abanyeshuri. Inama nahabwaga nyuma ya buri kiganiro, zamfashije kongera ubuhanga bwo kuvuga.
NIRINDA KWIVANGA MU NTAMBARA
Muri icyo gihe, Intambara ya Kabiri y’Isi Yose yacaga ibintu. Mu mwaka wa 1944, nasabwe kujya mu gisirikare. Nitabye ikigo cya gisirikare cyitwa Fort Hayes cyo mu mugi wa Columbus muri leta ya Ohio, nsabwa gukora ibizamini by’abashakaga kujya mu gisirikare, ntanga n’umwirondoro. Nanone nabwiye abakuru b’abasirikare ko ntari kuba umusirikare. Barandetse ndataha. Hashize iminsi, umupolisi yaje aho nari ntuye arambwira ati “Corwin Robison, natumwe kugufata.”
Ibyumweru bibiri nyuma yaho ubwo nari mu rukiko, umucamanza yarambwiye ati “iyaba nari mfite uburenganzira, nari kugufunga burundu. Ese hari icyo ubivugaho?” Naramushubije nti “Nyakubahwa, nagombye kuba narashyizwe ku rutonde rw’abavugabutumwa. * Jye ndi umuvugabutumwa usanga abantu mu ngo zabo, kandi namenyesheje abantu benshi ubutumwa bwiza bw’Ubwami.” Umucamanza yabwiye itsinda ry’abantu bakurikiranaga urwo rubanza ati “icyo musabwa si ukureba niba uyu musore ari umuvugabutumwa cyangwa atari we. Mwazanywe no gusuzuma niba yaremeye kujya mu gisirikare cyangwa atarabyemeye.” Mu gihe kitageze ku gice cy’isaha, abakurikiranaga urubanza bampamije icyaha. Uwo mucamanza yankatiye igifungo cy’imyaka itanu muri gereza yo mu mugi wa Ashland muri leta ya Kentuki.
YEHOVA YANDINDIYE MURI GEREZA
Ibyumweru bibiri bya mbere nabimaze muri gereza ya Columbus, kandi ku munsi wa mbere nafungiwe mu kumba ka jyenyine. Nasenze Yehova ndamubwira nti “sinashobora gufungirwa aha hantu imyaka itanu. Sinzi icyo nakora.”
Umunsi wakurikiyeho, abarinzi ba gereza bamvanyemo. Nasanze umugabo muremure kandi w’ibigango na we wari ufunzwe, maze duhagarara mu idirishya. Yarambajije ati “wa gakuri we ufunzwe uzira iki?” Naramushubije nti “ndi Umuhamya wa Yehova.” Yaravuze ati “ni byo? None kuki uri hano?” Naramushubije nti “Abahamya ba Yehova ntibajya mu ntambara kandi ntibica abantu.” Yarambwiye ati “bagufunze bakuziza ko udashaka kwica abantu, kandi abandi bo babafunga babaziza kwica! Ubwo se ibyo birumvikana?” Naramushubije nti “ntibyumvikana.”
Hanyuma yaravuze ati “namaze imyaka 15 mfungiye mu yindi gereza, kandi nasomaga ibitabo byanyu.” Nahise nsenga nti “Yehova, umfashe uyu mugabo ntandwanye.” Ako kanya uwo mugabo witwaga Paul yarambwiye ati “nihagira n’umwe muri aba ugukoraho, ujye utaka gusa. Nzi uko nzamugenza.” Ibyo byatumye nta n’umwe mu mfungwa 50 twari kumwe unkoraho.
Igihe abakuru ba gereza banyimuriraga muri gereza yo mu mugi wa Ashland, nahasanze abavandimwe benshi bakuze mu buryo bw’umwuka. Jye n’abandi twarushijeho gukomera mu buryo bw’umwuka bitewe no kwifatanya n’abo bavandimwe. Buri cyumweru, abo bavandimwe baduhaga ahantu ho gusoma muri Bibiliya, tugategura ibibazo n’ibisubizo tuzakoresha mu materaniro babaga bateguye. Twari dufite n’umuvandimwe ushinzwe amafasi. Twararaga mu nzu nini cyane, ibitanda bitondetse ahagana ku nkuta. Hari ubwo uwo muvandimwe yambwiraga ati “Robison, ifasi yawe ni ukuva kuri iki gitanda kugeza kuri kiriya. Ni wowe ushinzwe kubwiriza umuntu wese uharara. Uzakore uko ushoboye umubwirize mbere y’uko ataha.” Uko ni ko twabwirizaga kuri gahunda.
UKO NASANZE IBINTU BYIFASHE MVUYE MURI GEREZA
Intambara ya Kabiri y’Isi Yose yarangiye mu mwaka wa 1945, ariko nagumye muri gereza igihe runaka. Nari mpangayikiye umuryango wanjye kuko papa yari yarambwiye ati “mbonye umviriye aha abandi ntibananira.” Maze gufungurwa, naratangaye. Nubwo papa yaturwanyaga, barindwi mu bagize umuryango wanjye bajyaga mu materaniro, kandi umwe muri bashiki banjye yari yarabatijwe.
Igihe intambara yo muri Koreya yatangiraga mu mwaka wa 1950, nongeye gusabwa kujya mu gisirikare ku ncuro ya kabiri, maze nitaba kuri cya kigo cya Fort Hayes. Maze gukora ibizamini, umukuru w’abasirikare yarambwiye ati “warushije amanota abo mwakoranye bose.” Naramushubije nti “ni byiza, ariko sinzajya mu gisirikare.” Nasubiyemo amagambo ari muri 2 Timoteyo 2:3, ndamubwira nti “nsanzwe ndi umusirikare wa Kristo.” Yamaze umwanya acecetse, maze arambwira ati “igendere.”
Nyuma y’igihe gito, nagiye mu nama y’abifuzaga gukora kuri Beteli mu ikoraniro ryabereye mu mugi wa Cincinnati, muri leta ya Ohio. Umuvandimwe Milton Henschel yatubwiye ko niba hari umuvandimwe wifuza gukorera Ubwami n’imbaraga ze zose, umuryango wa Yehova ushobora kumukoresha kuri Beteli. Nujuje fomu isaba gukora kuri Beteli, baranyemerera, maze ngera kuri Beteli y’i Brooklyn muri Kanama 1954. N’ubu ni ho ngikora.
Sinigeze mbura icyo nkora kuri Beteli. Namaze imyaka myinshi nita ku byuma bishyushya amazi byo mu icapiro n’ibyo mu nzu yarimo ibiro. Nabaye umukanishi w’amamashini, kandi hari n’igihe nakoraga za serire z’inzugi. Nakoze no ku Mazu y’Amakoraniro yo mu mugi wa New York.
Nkunda gahunda zo mu buryo bw’umwuka zibera kuri Beteli, zirimo isomo ry’umunsi rya buri gitondo n’icyigisho cy’Umunara w’Umurinzi, kandi nkunda kwifatanya n’itorero mu murimo wo kubwiriza. Iyo utekereje witonze ubona ko izo gahunda zagombye kuba mu miryango yose y’Abahamya ba Yehova. Iyo ababyeyi basuzumira hamwe n’abana babo isomo ry’umunsi, bakagira gahunda y’iby’umwuka mu muryango ihoraho, kandi bakifatanya mu buryo bwuzuye mu materaniro y’itorero no mu murimo wo kubwiriza ubutumwa bwiza, bose bakura mu buryo bw’umwuka.
Nagize incuti nyinshi kuri Beteli no mu itorero. Bamwe bari barasutsweho umwuka kandi bamaze guhabwa ingororano yabo mu ijuru, abandi bo ntibari barasutsweho umwuka. Icyakora, abagaragu ba Yehova bose, hakubiyemo n’abakora kuri Beteli, ntibatunganye. Iyo ngiranye ikibazo n’umuvandimwe, nshaka uko twagikemura mu mahoro. Ntekereza ku bivugwa muri Matayo 5:23, 24 n’icyo tugomba gukora kugira ngo dukemure ibibazo. Gusaba imbabazi ntibyoroha, ariko si kenshi nkomeza kugirana ibibazo n’incuti zanjye iyo nazisabye imbabazi.
IBYO NAGEZEHO MU MURIMO
Kubera ko ngeze mu za bukuru, kubwiriza ku nzu n’inzu bisigaye bingora, ariko sincika intege. Nize igishinwa gike cy’ikimandari kandi nishimira kubwiriza Abashinwa mu muhanda. Hari igihe mbwiriza mu gitondo, ngatanga amagazeti nka 30 cyangwa 40.
Uzi ko hari n’igihe nasubiye gusura umuntu wari ushimishijwe wari mu Bushinwa njye ndi muri Amerika! Umunsi umwe, umukobwa yaransekeye ubwo yagendaga atanga udupapuro twamamaza aho yacururizaga imbuto. Nanjye naramusekeye, maze muha amagazeti y’Umunara w’Umurinzi na Nimukanguke! mu gishinwa. Yarayafashe, kandi ambwira ko yitwa Katie. Nyuma yaho, igihe cyose yambonaga, yazaga kumvugisha. Namwigishije amazina y’imbuto n’imboga mu cyongereza, ubundi akajya ayasubiramo. Nanone namusobanuriye imirongo yo muri Bibiliya, kandi yemera igitabo Icyo Bibiliya yigisha. Icyakora, nyuma y’ibyumweru runaka naramubuze.
Nyuma y’amezi make, nahaye amagazeti undi mukobwa watangaga impapuro zo kwamamaza, arayemera. Icyumweru gikurikiyeho, yampereje telefoni ye, arambwira ati “vugana n’umuntu wo mu Bushinwa.” Naramubwiye nti “nta muntu nzi mu Bushinwa.” Ariko yaratitirije, maze ndayifata, ndavuga nti “alo, ni Robison.” Uwo muntu yarambwiye ati “Robby, ni Katie. Nasubiye mu Bushinwa.” Naravuze nti “mu Bushinwa?” Katie yaranshubije ati “yee. Robby, uwo mukobwa uguhaye telefoni uramuzi? Ni murumuna wanjye. Wanyigishije ibintu byinshi byiza. Uzamwigishe nk’uko wanyigishije.” Naramushubije nti “Katie, nzakora uko nshoboye. Urakoze kumbwira aho uherereye.” Nyuma y’igihe gito navuganye na murumuna wa Katie ariko ntitwongera kubonana. Niringiye ko aho abo bakobwa bari hose, biga byinshi ku byerekeye Yehova.
Maze imyaka 73 nkorera Yehova umurimo wera. Nishimira ko yamfashije ngakomeza kutagira aho mbogamira no kuba indahemuka igihe nari muri gereza. Nanone, barumuna banjye na bashiki banjye bambwira ko batewe inkunga n’ukuntu nihanganye igihe papa yandwanyaga. Mama na batandatu mu bo tuvukana barabatijwe. Papa na we yageze aho acisha make, kandi mbere y’uko apfa, rimwe na rimwe yajyaga mu materaniro.
Imana nibishaka, abagize umuryango wanjye n’incuti zanjye bapfuye bazazuka mu isi nshya. Tekereza ukuntu tuzishimira gusenga Yehova iteka ryose turi kumwe n’abo dukunda. *


text:
We are facing a global nutrition crisis where consumerism has left some hungry, others obese, and many misinformed on why their health is suffering. Counterintuitively, those closest to food production often suffer most from the lack of a balanced diet. The monocropping method of agriculture, popularly adopted around the world, along with the loss of agricultural knowledge that promotes biodiversity, has left subsistence farmers extremely vulnerable to malnutrition. Even if farmers keep a portion of their crop for themselves, they lack the variety needed to sustain a balanced diet and healthy development.
While Gardens for Health International (GHI) focuses it programming in Rwanda, the need for nutrition and agriculture education is not limited to countries with developing economies. Globally, our food systems could be improved with an increase in agricultural knowledge and value. There is a Western generalization suggesting malnourished populations must be starving, underweight, and too poor to purchase food. The reality, however, is far more nuanced. Malnutrition can be the outcome of starvation, but it can also be the product of nutrient deprivation, which can result from a variety of different circumstances. While malnutrition may cause stunting and wasting, it can also cause obesity, and sometimes presents a simultaneous combination of these three symptoms. Malnutrition is most often the result of poor food diversity and quality rather than a lack of caloric intake. Eating a balanced diet is imperative for the various ways our bodies function through different nutrients, vitamins, and minerals.
Food “for sale” during mock market exercise at Kayanga Health Center.
The digestive system is extremely complex in its multiple functions for the human body. Our digestive tract breaks down food, extracts nutrients, and excretes remaining organic material. Simple enough. However, in order for the digestive system to function efficiently, the right elements must be available for chemical reactions to break down food. After the absorbed nutrients have left the digestive system, body tissues need specific elements for additional chemical reactions to convert those nutrients into usable energy. These elements consist of different vitamins, minerals, and macronutrients received from food.
Interestingly, the digestion of different macronutrients (carbohydrates, lipids, and proteins) is a codependent process. The products from the chemical breakdown of one type of macronutrient become inputs for the chemical breakdown of others related in function. Without a balance of all three macronutrients, none will be digested and absorbed into the body at maximum efficiency. Ergo, if a child in Rwanda is eating a diet of almost entirely carbohydrates, as many do, their bodies do not have the the proper chemicals to break down those carbohydrates, or get the most nutritional value from proteins when they do have a chance to consume them. For the body to digest food most efficiently, it’s essential to consume the right foods in the right proportions.
Vitamin A and Iron consumption are considered vital because a diet lacking either of these nutrients contributes to anemia, causing a low red blood cell count. Being anemic causes the body to become fatigued and draw energy from certain bodily functions in order to focus on vital organ activity. This is what causes the prevailing symptoms of malnutrition; stunted growth, wasting, slowed intellectual development, weakened immune systems, and fatigue.
GHI’s 4 Color Wheel Model stresses the importance of dietary diversity at every meal. This visual, composed to abridge the complex details of why the digestive system needs a variety of nutrients, legibly shows our partner families that a balanced meal is achievable with familiar, limited resources.
The most direct and effective source of the vitamins and nutrients we need for healthy digestion and development can be found in fresh fruits and vegetables. Eating whole foods (foods that have not been processed) is the best way to get these vitamins and minerals in the proper dosage, otherwise known as a balanced meal. By increasing the diversity of the crops being grown at home, GHI has been able to drastically improve the diets of our partner families in Rwanda. Malnutrition is particularly crippling during prenatal and childhood development, when the brain, heart, and digestive system are rapidly growing. If a child’s growth is stunted during their formative years, their body may never recover fully, even with the most thorough efforts. GHI recognizes this sensitive time period and the importance to teaching dietary diversity as a long-term treatment of the root causes of malnutrition.
We also use a Home Garden Package Model conveying the benefits of local fruit and vegetable species, as well as simple livestock. GHI designed this model to translate the prevalent vitamins and minerals in different foods to the health benefits they provide. This model was also designed with freedom of choice in mind. It is central to our mission in empowering partner families to make informed decisions about what they want to grow and eat.
The models we use in our nutrition programming are specific to our values. At GHI, we want to provoke long-term behavioral change that puts Rwanda on a track towards eliminating malnutrition. The goal of our nutrition programming is to emphasize the importance of diversifying one’s diet, while portraying a diverse diet as tangible and desirable. We pair our models with hands-on health and agriculture trainings that engage our partner families and encourage a community based approach to change. Although we can promote change, it is our partner families who implement and nourish it, for generations to come.
Donate to GHI today to make access to healthy food a reality for families across Rwanda.Donate Now
Blog Post by Megan Bateman
Translation by Monica Mutoni
Imirire itandukanye ndetse n’akamaro kayo mu gushyiraho gahunda y’imirire ikwiye.
Turimo guhura n’ikibazo cy’imirire mibi aho abantu barya byinshi basiga bamwe bashonje, abandi bafite ubyibuho ukabije, ndetse abandi badasobanukiwe neza impanvu ubuzima bwabo buri mu kaga. Bikomeje kugaragara ko abantu begereye aho ibyo kurya bihingwa nibo bakunze kuzahazwa no kubura indyo yuzuye. Uburyo bugezweho ku isi bwo guhinga igihingwa kimwe hamwe n’ubumenyi buke ku bijyanye n’ubuhinzi byatumye abahinzi benshi bahura n’ikibazo cy’imirire mibi. Nubwo abahinzi bibikira bicye mu byo bahinze, babura ibiryo byinshi bifasha mu kugira imirire ihagije ndetse n’iterambere mu buzima bwabo.
Mu gihe Umurima w’ubuzima wita cyane ku gushyiraho gahunda ihamye mu Rwanda, imirire myiza ndetse n’ubumenyi ku buhinzi ntago bikenewe gusa mu bihugu bifite ubukungu bukizamuka. Ku isi hose, uburyo bwacu bw’imirire bushobora kongerwa imbaraga n’ubumenyi ndetse n’agaciro ku buhinzi. Hari imyunvire abantu benshi bagira bavuga ngo abafite imirire mibi baba bashonje, bafite ibiro bike cyane, ndetse bakennye cyane ku buryo badashobora kwihahira ibyo kurya. Ariko ukuri nuko ibi bitandukanye. Imirire mibi ishobora guterwa n’inzara, ariko ishobora no guterwa n’intungamubiri nkeya mu biryo abantu barya, ibi bikaba bishobora gutera ingaruka zitandukanye. Mu gihe imirire mibi ishobora gutera kugwingira, ishobora no gutera umubyibuho ukabije rimwe na rimwe igatera byombi. Imirire mibi akenshi iterwa no kutarya indyo zitandukanye ndetse no kurya indyo mbi. Kurya indyo yuzuye n’ingenzi ku buryo imibiri yacu ikora bitewe n’intungamubiri zitandukanye.
Umuyoboro w’ibiryo ufite imikorere itandukanye mu mubiri w’umuntu. Imiyoboro y’ibiryo yacu icagagura ibiryo, ikayungurura intungamubiri, ikanasohora ibidakenewe mu mubiri. Ariko, kugirango umuyoboro w’ibiryo ushobore gukora neza , hagomba ku hari ibintu bitandukanye kugirango ushobore gucagagura ibiryo. Nyuma yuko intungamubiri zayunguruwe zikava mu muyoboro w’ibiryo, umubiri uba ukeneye ibintu runaka kugirango izo ntungamubiri zibyazwe imbaraga umubiri ukoresha. Ibi bintu umubiri ukoresha birimo amavitamine, imyunyungugu, ntetse n’izindi ntungamubiri ziva mu biryo.
Igitangaje cyane nuko intungamubiri zitandukanye ( ibinure, ibiterimbaraga, ibyubakumubiri) buri kimwe gikora kubera ikindi. Iyo ubwoko bumwe bw’intungamubiri bwivanze mu mubiri, bifasha ubundi bwoko runaka bw’intungamubiri nabwo bukivanga mu mubiri. Intungamubiri eshatu zavuzwe haruguru zitabaye ziri mu mubiri zose, nta nimwe yashobora kwicagagurwa ngo yivange mu mubiri ku rugero ruhagije. Urugero, iyo umwana mu Rwanda ariye indyo irimo ibiterimbaraga, nkuko beshi babikora, imibiri yabo ntago iba ifite imbaraga zo kuyungurura ibyo biterambaraga ngo byivange mu mubiri cyangwa se ngo babone ibyubakumubiri, bagira amahirwe yo kurya indyo irimo ibitunga umubiri, bagakuramo intungamubiri zirushijeho. Kugirango umubiri ubashe gucagagura ibiryo neza, ni igenzi kurya indyo yuzuye kandi ihagije.
Vitamine A ndetse na imyunyungugu ya feri iyo biriwe, bibarwa nk’intungamubiri zifite akamaro gahambaye kubera ko indyo ibura izi ntungamubiri ituma umuntu agira amaraso make mu mubiri. Kubura amaraso mu mubiri bituma umubiri unanirwa ukagerageza gukura imbarga mu bindi bice by’umubiri kugirango urengere ibice byigenzi by’umubiri. Ibi nibyo bizana ibimenyetso by’imirire mibi. Kugwingira, kudakura mu bitekerezo, umubiri ukananirwa kurwanya indwara, ndetse n’umunaniro. Isoko yambere y’ibirinda indwara ( vitamins) kugirango umuntu agire ubuzima bwiza n’imbuto ndetse n’imbonaga. Kurya ibiryo bitaciye mu nganda nibwo umubiri ubona amavitamine, ndetse n’imyunyungugu ku kigero gihagije bakuze kwita indyo yuzuye. Umurima w’ubuzima washoboye guteza imbere imirire y’imiryango ikorana nayo ibishobojwe no guhinga ibihingwa bitandukanye. Imirire mibi izahaza cyane abana bataravuka ndetse n’abakiri bato cyane, igihe ubwonko, umutima, ndeetse n’umuyoboro w’ibiryo bikirimo gukura. Igi umubiri w’umwana udahawe amahirwe yo gukura neza aki muto, haba bari ibyago by’uko utazigera ukura neza mu gihe kizaza niyo hakoreshwa ingufu. Umurima w’Ubuzima wita cyane kubana bakiri bato n’akamaro ko kurya indyo zitandukanye nk’uburyo burambye bwo kubarinda imirire mibi. Uburyo bw’igishushanyo cy’amabara ane cy’Umurima w’Ubuzima kigaragaza akamaro ko kurya indyo zitandukanye buri uko umuntu ariye. Iki gishushanyo cy’amabara ane kigaragazo ubusobanuro bw’ukuntu umubiri ukeneye intungamubiri zitandukanye kandi ugaragariza imiryango yacu ko umuntu ashobora kurya indyo yuzuye n’igihe adafite ibikoresho bihagije.
Dufite kandi gahunda y’uturima tw’igikoni igaragaza akamaro k’imbuto n’imboga bitoshye ndetse n’amatungo magufi. Umurima w’ubuzima washyizeho iyi gahunda kugirango kugirango hongerwe imyunyungugu n’ibirindindwara mu mafunguro mu rwego rwo kugira ubuzima buzira umuze. Iyi gahunda n’igenzi cyane ku ntego yacu mu gushishikariza imiryango dukorana nayo kumenya impanvu bahisemo guhinga no kurya ibiribwa runaka.
Ubu buryo dukoresha muri gahunda yacu buhuye n’indangagaciro zacu. Mu Murima w’ubuzima dushaka kubyutsa imyumvire irambye ishyira u Rwanda mu nzira yo kurandura imirire mibi. Icyo twifuza muri gahunda yacu ni ugushimangira akamaro ko kurya indyo zitangukanye, mu gihe tugaragaza icyo indyo itandukanye ivuze ndetse n’impamvu ikenewe cyane. Ibi tubikora biciye mumahugurwa y’ubuzima n’ubuhinzi bworozi duhereze imiryango dukorana nayo kugirango kominote yose ishobore guhinduka. Nubwo twigisha impinduka, ni imiryango dukorana nayo ishyira mubikorwa, ikazanayigisha abejo hazaza.
Tanga inkunga mu Murima w’ubuzima mu buryo bwo gufasha imiryango yo mu Rwanda kubona indyo ihagije.Tanga inkunga yawe ubu
Byanditswe na Megan Bateman
Byashyizwe mu Kinyarwanda na Monica Mutoni


text:
Imiterere ya ba Gisele
Gisele ni inshuti nziza, arasabana, arirekura kandi azi kuganira n’abantu. Arafungutse kandi ntiyita ku byo abantu bamutekerezaho cyane, ashyira imbaraga nyinshi mu kugera ku byo yiyemeje. Rimwe na rimwe ashobora kwifata no kutavuga uko abona ibintu, agira umutima woroshye kandi azi gufata inshingano ze neza. Agira ubushobozi bwinshi bwo gupanga gahunda ku giti cye no mu bandi bantu igihe bikenewe.
Iyo amaze kuba umuntu mukuru nibwo ubu bushobozi bwo kuyobora bugaragara, azi gutega amatwi kandi nta kintu kimucika akamenya no kuba umujyanama.akunda kwigenga, umwimerere, ni inyangamugayo kandi azi kwihagaragaho. Iyo akiri umwana akunda gukoza abandi bana isoni no kubakwena. Azi guhimba udushya kandi ahora ashaka gukina no kwidagadura kandi ahora ashaka kwiyungura ubumenyi.
Akunda gutekereza birenze ibisanzwe akagera ku bintu bikomeye kandi bishya. Akunda kwambara neza no gutsinda muri byose, akunda ibintu bikozwe neza, aratoranya cyane yaba mu bucuti no mu rukundo amahitamo ye aba agoye. Ashaka kuba ari we ushinzwe ibintu byose, kugaragaza ibitekerezo bye ndetse aba yumva yahora aza imbere y’abandi. Mu mirimo Gisele aba yumva yakora ubugeni, imideli, ikinamico, itangazamakuru, filime, imitako, kwamamaza ndetse n’itumanaho.


text:
Gakenke: Urubyiruko ruhagarariye abandi rurasabwa gutekereza ibikorwa bibateza imbere bakabikorera ubuvugizi
Kuba Urubyiruko ruhagarariye abandi rusabwa gutekereza ibikorwa bibateza imbere bikanakorerwa ubuvugizi, ni bimwe mubyagarutsweho kuri uyu wa 18 Kamena 2014 mu Nteko rusange y’abahagarariye urubyiruko guhera ku rwego rw’umurenge mu Karere ka Gakenke yateraniye mu nzu y’inama y’akarere.
Umunyamabanga nshingabikorwa w’inama y’igihugu y’urubyiruko yasobanuriye abahagarariye urubyiruko ko basabwa gutekereza cyane kubikorwa bizabafasha gukomeza kwiteza imbere kuburyo n’igihe manda yabo izaba irangiye bazaba bafite icyo bagejeje kuri bagenzi babo bahagarariye.
Alfonse Nkuranga umunyamabanga nshingabikorwa w’inama y’igihugu y’urubyiruko yabasobanuriye ko bafite inshingano zikomeye zo kuba ijwi ry’urubyiruko ndetse bakanitabira inama njyanama z’imirenge.
Ati “ mu nama njyanama ni hahandi uba uharanira ko ibikorwa byateza imbere urubyiruko bigomba kuba bigaragaramoâ€.
Nkuranga akomeza abwira urubyiruko ko nka komite ihagarariye abandi ikwiye kujya yicara bagatekereza ku kintu cyabagirira akamaro kandi kikanateza imbere urubyiruko kuburyo aribyo byajya bijya kumurungo w’ibyigwa mu nama njyanama y’umurenge.
Kubijyanye n’ingengo y’imari mu gihe bagiye mu nteko rusange Nkuranga yabwiye urubyiruko ko hari igihe ishobora kuboneka no kutaboneka ariko kandi nko ku rwego rw’umurenge biba byoroshe kuko bidasaba ko inama imara igihe kirekire.
Umuyobozi w’Akarere wungirije ufite imibereho myiza y’abaturage mu nshingano ze Zephyrin Ntakirutimana, yasobanuriye abaturage ko urubyiruko aribo mbaraga z’igihugu kandi na leta yu Rwanda ikaba yarabahaye urubuga rwabo banyuzamo ibitekerezo.
“Urubyiruko iyo ruyobowe neza rwubaka igihugu, rwanayoborwa nabi rukagisenya nk’abanyarwanda twe dufite byinshi tuzi by’uburyo urubyiruko rwasenye igihugu murabyibuka muri 1994 ubwo urubyiruko rwitabiraga ibikorwa bya Jenoside bitewe n’imiyoborere yari ihari kandi nyamara byarashobokaga ko rwubaka igihuguâ€. Zephyrin Ntakirutimana
Ntakirutimana akomeza asobanurira urubyiruko ko uyu munsi ruyobowe neza rukaba rwitaweho kandi rukaba urubyiruko rumaze kumenya icyo gukora.
Ati “ iyi nteko igomba kubabera imbarutso yo gutekereza icyo urubyiruko rwa Gakenke rwakora kugirango rurusheho kwiteza imbere banafashe abandi badafite icyo bamaze kugerahoâ€.
Eric Nsanzimana, umuhuzabikorwa w’urubyiruko mu Murenge wa Rushashi yasobanuye ko hari ibikorwa byinshi bamaze kugeraho mu Murenge wabo, birimo Koperative itwika amatafari n’amategura kuburyo mu Murenge wa Rushashi bose ariho baza kugurira yaba amatafari cyangwa amategura bikabinjiriza amafaranga.
Nsanzimana akomeza avuga ko batangiye igikorwa cyo kureba imiryango itishoboye kuburyo boroza umwana uhakomoka itungo rigufi ry’ urukwavu kandi ikigikorwa kikaba gikomeje, hamwe n’abana batanu bafite ubumuga bahawe ihene buri umwe kugirango nabo bakomeze kwitabwaho, bakaba kandi baranatanze inka ebyiri kubana barokotse Jenoside.
Urubyiruko kandi rwanasabwe gukomeza kwicungira umutekano batangira amakuru ku gihe ari nako bitandukanya n’ibikorwa by’ibiyobyabwenge bikunda kwiganzamo urubyiruko.
Iki gikorwa kandi cyaranzwe no guhemba imirenge itatu yabaye indashikirwa muburyo bwo kwesa imihigo, aho umurenge wa Rushashi waje ku isonga, ugakurikirwa na Ruli hanyuma umurenge wa Busengo.
AKarere ka Gakenke gafite urubyiruko rusaga gato ibihumbi 125 mubaturage basaga 30 bagatuye.


text:
ISOMO RYA MBERE
Ibaruwa Mutagatifu Pawulo Intumwa
yandikiye Filemoni (Filem 7-20)
7Muvandimwe, nagize ibyishimo bikomeye kandi ndahozwa ku mpamvu y’urukundo rwawe, numvise ukuntu wahumurije imitima y’abatagatifujwe. 8Kubera ibyo, n’ubwo mfite uburenganzira bwose muri Kristu bwo kugutegeka ibyo ugomba gukora, 9mpisemo kwiyambaza urukundo, jyewe Pawulo w’umusaza, nkubitiyeho no kuba ndi imfungwa kubera Yezu Kristu ubu ngubu. 10Ndagutakambira kubera umwana wanjye nabyariye mu buroko, Onezimi uwo nguwo 11wakubereye imburamumaro, ariko noneho azatubera twembi ingirakamaro. 12Ubu ndamukugaruriye, we nkoramutima yanjye. 13Nashakaga kumugumana hafi yanjye kugira ngo ajye amfasha mu kigwi cyawe, muri ubu buroko nafungiwemo mporwa Inkuru Nziza. 14Ariko nta cyo nashatse gukora utabyemeye, kugira ngo icyo gikorwa cyiza kitakubera agahato, ahubwo gituruke ku bwende bwawe. 15Kandi wenda wamubuze igihe gito none arakugarukiye, kugira ngo uzamuhorane iteka. 16Uzasanga atakiri umucakara, ahubwo atambutse umucakara, usange ari umuvandimwe wawe ukunda : jyeweho ni ko amereye rwose, nawe ni ko azakumerera ndetse arusheho, ari mu maso y’abantu, ari no mu maso ya Nyagasani. 17Niba rero wemera ko ndi incuti yawe, uramwakire nk’uko wanyakira. 18Kandi niba hari icyawe yatwaye cyangwa akaba akurimo umwenda, uzabimbaze. 19Jyewe Pawulo ndabyiyandikiye ubwanjye : nzabyishyura … Siniriwe mvuga ko nawe undimo umwenda, kandi uwo mwenda ni wowe ubwawe. 20Ngaho muvandimwe, ungirire ubwo buntu muri Nyagasani, ushimishe umutima wanjye muri Kristu !
ZABURI (Zab 146 (145), 6c-7, 8-9a, 9bc-10)
Inyik/ Hahirwa uwiringira Uhoraho, Imana yacu.
Uhoraho ni mudahemuka iteka ryose,
akarenganura abapfa akarengane,
abashonji akabaha umugati.
Uhoraho abohora imfungwa.
Uhoraho ahumura amaso y’impumyi,
Uhoraho agorora ingingo z’abahinamiranye,
Uhoraho agakunda ab’intungane.
Uhoraho arengera abavamahanga.
Ashyigikira impfubyi n’umupfakazi,
ariko akayobagiza inzira z’ababi.
Uhoraho ni nyiringoma ubuziraherezo,
akaba Imana yawe Siyoni,
uko ibihe bigenda bisimburana iteka.
IBANGONDIRIMBO RIBANZIRIZA IVANJILI (Hish 12, 10)
Alleluya Alleluya.
Ngiki igihe cy’ubwami bw’Imana yacu kirageze,
n’ubutegetsi bwa Kristu wayo.
Nihasingizwe uje mu izina rya Nyagasani.
Alleluya.
IVANJILI
+ Luka (Lk 17, 20-25)
Muri icyo gihe, 20Abafarizayi babaza Yezu bati “Ingoma y’Imana izaza gihe ki ?” Yezu arabasubiza ati “Ingoma y’Imana ntizaza yigaragaza mu maso y’abantu, 21ngo bagire bati “Ngiyi, ngiriya.” Ahubwo nimumenye ko Ingoma y’Imana ibarimo.” 22Yongera kubwira abigishwa be ati “Hazaza igihe muzifuza kubona nibura umwe mu minsi y’Umwana w’umuntu, ariko ntimuzawubona. 23Bazababwira bati “Dore nguyu, nguriya.” Ntimuzajyeyo, ntimuzirukireyo. 24Koko rero, nk’uko umurabyo urabiriza mu ruhande rumwe rw’isi, ukabonekera mu rundi, ni ko n’Umwana w’umuntu azaza ku munsi yigeneye. 25Ariko agomba kubanza kubabara cyane, kandi abantu b’iyi ngoma bamwihakane.”


text:
Muri iki gihe ni keshi tumenyana n’umuntu mbere y’uko duhura. ushobora gusanga twahuriye nko ku mbuga nkoranyambaga cyangwa se ari umuntu waguhaye nka numero ze mukavugana ariko umushakaho urukundo. ibi ni bimwe mubyo wakirinda gukora mu gihe mugiye guhura bwa mbere.
1.Kwirinda kwambara ibigukoza isoni Aha kirazira kikaziririzwa kuba ugiye guhura n’umusore cyangwa umukobwa bwa mbere, ukambara imyenda ituma uwo muri kumwe akwibazaho cyangwa ngo akubonemo indi shusho runaka itandukanye n’iyo usanganywe.
2.Irinde kunywa ibisindisha Niba ushaka ko uwo mugiye guhura bwa mbere agutega amatwi akakwemerera ubucuti, irinde kuba mu gihura ngo n’urangize unywe ibisindisha , kuko bishobora kugukura ku murongo wari uriho akakumvira ubusa.
3.Irinde kuvuga ku byerekeye uwo mwakundanaga Umukobwa cyangwa umusore ugiye gutereta,guteretwa, si byiza ko aterura
ikiganiro ku wo bahoze bakundana, kuko ashobora gutekereza ko ari we ufite mu bitekerezo, bityo we akaba ari ukumutesha
umwanya akaba agucishijemo ijisho
4.Gerageza ntiwinjire mu buzima bwe bwite
Musore/Mukobwa ntukihutire kwinjira mu buzima bwite bw’uwo ugiye guhura nawe bwa
mbere kuko bituma agufata nk’umuntu uhubuka cyangwa ufite izindi nyungu runaka
ushaka bigatuma agutakariza ikizere.
5.Irinde kuvuga ibyerekeye imibonano mpuzabitsina Abantu bagiye guhura bwa mbere by’umwihariko bagamije gutsura umubano w’ihariye, sibyiza ko uhingutsa amagambo yerekeye imibonano mpuzabitsina kuko azagufata nk’umuntu utagenzwa na kamwe.
6. Kwirinda kwereka uwo muhuye ko wifuza ko ajya kukugurira ( ibiryo/ibyo kunywa) . Iri ni ikosa rikomeye cyane ! Hari abakobwa bamwe bihanije iyi ngeso itarebeka neza imbere y’umusore, Kwifuza kugurirwa abakobwa nibo babigaragaza cyane kurusha abasore, Mukobwa uzirinde kwereka umuhungu muhuye bwa mbere ko yajya kukugurira. Hari igihe ushobora kubimwifuzaho nta mafaranga afite cyangwa yaba anayafite agatekereza ko icyo ukeneye atari urukundo ahubwo aribyo ushaka ko akugurira. Niba uhuye n’umuntu bwa mbere gerageza wiyoroshye ureke kwigira umuntu uzi ibintu byinshi wicishe bugufi, Uwo muri kumwe nabona ari ngombwa azagukorera n’ibyo utamusabye.
7.Kujya guhura n’umuntu bwa mbere witwaje n’indi nshuti yawe Iki ni ikintu kitari cyiza na gato, niba ugiye guhura n’umuntu bwa mbere si ngombwa kwitwaza undi muntu. Ubaye utari wanamenyana n’umuntu neza warangiza ukikurikiza n’indi nshuti yawe? Ese ubwo uwo muntu mugiye kureba mushoreranye yamenya ababwira iki? hari igihe yari agukeneyeho ubunshuti ariko yabona uri kumwe n’undi waje aguherekeje akabireka. Imico y’abantu iratandukanye ushobora kugendana n’umuntu udafite umuco mwiza akaba yatuma n’uwo mugiye kureba agushyira mu gatebo kamwe nawe cyangwa agufata nk’uwo muntu nyamara wenda ungana.


text:
Ku mupaka wa Cyanika uhuza u Rwanda na Uganda mu Karere ka Burera, hagiye kuzura isoko mpuzamahanga rizuzura ritwaye Amafaranga y’u Rwanda asaga Miliyari imwe n’igice (1, 542, 957, 740).
Ni isoko ryari rimaze imyaka ine ritegerejwe cyane n’abaturage b’Intara y’Amajyaruguru by’umwihariko abatuye muri Burera, cyane ko mu myaka itatu ishize ubwo Umukuru w’Igihugu yasuraga Amajyaruguru n’Uburengerazuba bw’u Rwanda yari yasabye ko ririya soko ryubakwa.
Mu mpera za Gashyantare 2016, ni bwo iyari Minisiteri y’Ubucuruzi n’Inganda yasubukuye iyubakwa ry’Isoko mpuzamahanga rya Cyanika, nyuma y’uko Abayapani bibumbiye muri Sosiyete y’Ubwubatsi ya ‘Nonguchi Holdings’ bari bareguriwe imirimo yo kubaka iryo soko bisubiyeho ku munota wa nyuma kubera ko ngo nta nyungu bateganyaga kubona.
Icyo gihe Minisitiri François Kanimba yabwiye abanyamakuru ati “Kiriya ni igikorwa mu by’ukuri cyari kituri ku mutima kandi kinatubabaje, byari byaratinze rero ariko ntabwo byaheze! Kandi abubaka batwijeje ko mu gihe cy’amezi 10 gusa umushinga uzaba urangiye.”
Nyuma y’iryo jambo ni bwo Sosiyete y’Abikorera izwi nka ‘Precision Heavy Machinary’ yahise itangira imirimo yo kubaka ririya soko.
Magingo aya, ubuyobozi bw’iyo sosiyete bwemeza ko bageze kuri 80% basoza akazi biyemeje nk’uko bivugwa na Shyirambere Theophile, ukuriye ibikorwabyo kubaka Isoko ryambukiranya Imipaka rya Cyanika, aho anemeza ko mu mezi abiri ari imbere bazaba bamaze kurimurikira Akarere ka Burera.
Agira ati “Ubu turi ku kigero cya 80% kuko urebye ibyo dusigaje ni 20%. Tukaba dusigaje amezi abiri imbere kugira ngo turangize kuko tuzaritanga mu kwezi kwa kane [muri uyu mwaka].”
Abakora ubushabitsi mu byishimo bidasanzwe
Ubusanzwe ku mupaka wa Cyanika; ahari kubakwa ririya soko, hahora urujya n’uruza rw’abaturage ahanini bakora ubucuruzi bwambukiranya imipaka. Muri abo baturage ubonamo Abanyarwanda, Abanya-Uganda ndetse n’abaturage ba Repubulika Iharanira Demokarasi ya Kongo.
Bamwe muri abo baturage babashije kuganira n’Izubarirashe.rw bagaragaza ibyishimo baterwa no kubona Isoko ryambukiranya imipaka rya Cyanika riri hafi kuzura; by’umwihariko Abanyarwanda bahuriza ku kwiruhutsa ‘ibizazane’ bavuga ko bahuraga na byo mu nzira.
Mbonabucya Yves, umuturage ukora ubucuruzi agira ati “Nk’abacuruzi wasangaga akenshi twamburirwa mu gihugu cy’abandi tukabura kirengera, ubu rero twiteze ko iri soko rizaturinda guhora twambuka tujya kurangura hakurya, ndanizera ko na bo bazatuzanira amafaranga yabo nk’uko natwe bahora batwara ayacu.”
Abasanzwe bakorera ubucuruzi bwambukiranya imipaka ku mupaka wa Cyanika biganjemo abategarugori, bo biruhutsa urusobe rw’ibibazo bahuraga na byo mu bucuruzi bita ’amaburakindi’ bakoraga bagongana n’inzego zishinzwe umutekano.
Mukantwali Illuminée, umuhuzabikorwa wa koperative y’abagore bacururiza kumupaka wa Cyanika, agira ati “Wasangaga twinjiza ibintu byinshi bitemewe n’amategeko ku buryo byatumaga tunyura mu nzira zitemewe, akenshi twabaga twagwa mu bajura n’abagizi ba nabi ubundi bakatugirira nabi.”
Yongeraho ati “Twiteguye kubyaza umusaruro ririya soko ku buryo tutazongera gukora ubucuruzi bunyuranyije n’amategeko; ntabwo wasiga isoko ryiza nk’iri ngo ujye gukora bitemewe n’amategeko mu gihugu cy’abandi.”
Uwambajemariya Florence, umuyobozi w’Akarere ka Burera, atangaza ko iri soko niryuzura rizacungwa n’abikorera hanyuma ubuyobozi bukajya bubagira inama. Avuga kandi ko abikorera bo muri Burera batangiye kuriguramo imigabane nubwo atagaragaza ingano y’imigabane imaze gufatwa.
Ati “Ubu abacuruzi bose bo mu Karere ka Burera barangije kwishyiriraho sosiyete y’ishoramari, kandi iyi sosiyete y’ishoramari abacuruzi batangiye kuguramo imigabane; bivuga ko iri soko ari bo bazaryicungira kandi batangiye na gahunda nziza yo gucunga iri soko ryabo.”
Isoko ryambukiranya imipaka rya Canika rigizwe n’amagorofa atatu arimo ibyumba bicururizwamo, ububuko (Stocks) bunini, aho ibikamyo bizajya bihagarara, resitora ndetse n’ibindi, ryubatswe ku buso bwa hegitari ebyiri.
Imirimo yo kubaka isoko ryambukiranya imipaka rya Cyanika ihuriweho na MINEACOM n’Akarere ka Burera, batewe inkungunga n’ikigega cyo mu Busuwisi giteza imbere ubucuruzi mu bihugu bikiri mu nzira y’amajyambere(EIF).


text:
Guverineri w’Intara y’Amajyaruguru Gatabazi Jean Marie Vianney avuga ko hakiri ibibazo bikomeye byugarije umuryango nyarwanda, ku buryo ubuyobozi busanga abaturage bugiye kubagezaho ibijyanye n’iterambere ariko bukakirizwa ibibazo mu miryango. Ibyo bibazo ngo bishingiye ku ihohoterwa rikorerwa abagore n’abana, amakimbirane mu miryango, ibibazo by’imitungo n’ibindi. Ubwo Urwego rw’Igihugu rushinzwe uburinganire rwaganiraga na Kiliziya Gatulika uko yarushaho […]
Guverineri Gatabazi
Guverineri Gatabazi aratabariza amafaranga ya Leta ‘apfa ubusa’
Gatabazi Jean Marie Vianney, aratabariza amafaranga ya Leta ‘apfa ubusa’ kubera siporo yo ku wa Gatanu idakorwa. Gatabazi uyobora Intara y’Amajyaruguru asanga Leta igwa mu gihombo gikomeye ibitewe n’abakozi bayo batitabira ibikorwa bya siporo byahariwe amasaha ya nyuma ya saa sita kuri buri wa Gatanu kandi ukwezi kwarangira bagahembwa. Gatabazi Jean Marie avuga ko iby’igihombo […]
Nta muyobozi uzongera kwinjira mu nama afite telefoni- Guverineri Gatabazi
Guverineri w’Intara y’Amajyaruguru, Gatabazi Jean Marie Vianney, yategetse ko nta muyobozi muri iyo ntara wemerewe kujya mu nama yitwaje telefoni. Ibi ngo byatewe n’uko abayobozi benshi bahugira muri telefoni zabo zigezweho (Smart Phones) aho gukurikirana ibivugirwa mu nama. Mu cyumweru gishize ngo yiboneye umwe mu bari bitabiriye inama ku buhinzi yari ayoboye anyereza intoki muri […]
Guverineri Gatabazi yatangiye imirimo ye mishya
Guverineri mushya w’Intara y’Amajyaruguru, Gatabazi Jean Marie Vianney, arasezeranya Abanyarwanda batuye muri iyo ntara kubakorera neza kubera ko ngo inshingano aherutse guhabwa na Perezida Kagame zo kuyobora iyo ntara azisobanukiwe neza. Ibyo Gatabazi yabivuze ku mugoroba wo kuri uyu wa Kane tariki ya 14 Nzeli 2017, mu muhango w’ihererekanya wamuhuje na Musabyimana Jean Claude wari […]


text:
ISOMO RYA MBERE
Isomo ryo mu gitabo cy’Umubwiriza (Mubw 1, 2-11)
2Koheleti yaravugaga ati « Ibintu ni ubusa, ni ubusabusa koko, byose ni ubusa ! 3Ni iyihe nyungu umuntu akura mu miruho yose imushengurira kuri iyi si ? 4Igisekuru kirahita, ikindi kigataha, nyamara isi yo ikomeza kubaho. 5Izuba rirarasa, nyuma rikarenga, maze rikihutira gusubira aho rizongera kurasira. 6Umuyaga uhuhira mu majyepfo, ugahindukirira mu majyaruguru, nyuma ukazenga ukazenguruka, amaherezo ugakomeza inzira yawo. 7Inzuzi zose zisuka mu nyanja, ariko inyanja ntijya yuzura. Nyamara na zo ntizihwema kujya iyo zijya. 8Ibintu byose ugasanga birambiranye, ku buryo umuntu atabona uko abivuga. Nyamara ariko ijisho ntirihaga kubireba, n’ugutwi ntikurambirwa kubyumva. 9Ibyahozeho ni byo bizakomeza kubaho ; ibyakozwe ni byo bizakomeza gukorwa, ugasanga nta kintu gishyashya cyaduka ku isi. 10Hari ubwo haba ikintu bakavuga ngo ‘Dore kiriya ni gishya !’ ; burya na cyo kiba cyarabayeho mu binyejana byahise. 11Gusa nta rwibutso rw’ibya kera dusigarana, nk’uko n’iby’ubu nta rwo bizasigira ibihe bizaza. »
ZABURI (Zab 90 (89), 3-4, 5-6, 12-13, 14.17)
Inyik/ Nyagasani, watubereye ikiramiro,
Kuva mu gisekuruza kujya mu kindi.
Abantu ubasubiza mu mukungugu,
kuko wavuze uti « Bene muntu, nimusubire iyo mwavuye ! »
Mu maso yawe imyaka igihumbi ni nk’umunsi w’ejo wahise,
ni nk’isaha imwe y’ijoro.
Ubuzima bwa muntu ubukuraho nk’ibitotsi,
bishira mu gitondo nk’icyatsi :
mu gitondo kirarabya, ururabyo rugakura,
nimugoroba rukarabirana, rugahunguka.
Utwumvishe ko iminsi yacu ibaze,
bityo tuzagire umutima ushishoza.
Uhoraho, tugarukire ! Uzaturakarira na ryari ?
Babarira abagaragu bawe.
Utugwirize ineza yawe kuva mu gitondo,
kugira ngo duhimbarwe iminsi yose y’ubugingo bwacu.
Nyagasani Mana yacu, utugaragarize ubugwaneza bwawe,
ukomeze imirimo y’amaboko yacu,
kandi uyihe kugira akamaro karambye !
IBANGONDIRIMBO RIBANZIRIZA IVANJILI (Zab 2, 10-11)
Alleluya Alleluya.
None rero bami nimwumvireho,
nimukeze Uhoraho mumufitiye icyubahiro,
mumupfukamire mudagadwa.
Alleluya.
IVANJILI
+ Luka (Lk 9, 7-9)
7Muri icyo gihe, Herodi umutware w’intara ya Galileya yumva ibyabaye byose biramushobera, kuko bamwe bavugaga bati “Ni Yohani wazutse” ; 8abandi ngo “Ni Eliya wagarutse” ; naho abandi ngo “Ni umwe mu bahanuzi ba kera wazutse.” 9Ariko Herodi akavuga ati Yohani, jyewe namucishije umutwe ; none se uwo muntu numva bavugaho ibyo yaba nde ?” Asigara ashaka uko yamubona.


text:
UWASE UMUKOBWA WO KURI FB
Ep12
mere ati: “eh! uravugisha ukuri?, ko numva
bikomeye…” yves: “erega nubundi nanjye nari
nabiketse ko aribyo ugiye kutubwira, gusa njye
narakubwiye ko iyo mikino yawe wadukanye
itakubereye, ahubwo ukanjyira umusazi…., ariko
njye icyo numva nakubwira n’ukubaga ukifasha
kuko ntako ntakugize nguhanura ahubwo ukampa
urwamenyo ngo sindi umujene nibindi byinshi,
nyine hama hamwe isi ikote” bavandi nukuru
ntababeshye nahise numva ntazi ukuntu mbaye
numva neza neza inzoga narindimo nywa
zinshizemo ubundi nubika umutwe mumaguru
ntangira kwicuza impamvu mbibabwiye…
hashize umwanya nibwo numvise mere avuze ati:
“yves nawe ntukamere utyo ubwo c wowe
ntibyakubaho, rata emi.. reka icyo cyibazo
tugishakire igisubizo” ubwo murijye nahise numva
agerageje kundema agatima, arakomeza ati: “njye
ndumva ibyiza ari uko wabwiza ukuri denyse…”
acyivuga ibyo mpita muca mu ijambo ntip: “ariko
mere ubwo urumva koko namutunguka imbere
mubwira ibintu nkibyo, ubwose ahubwo urumva
yabyakira gute” yves: “hmm, ariko abasore
ntitukikururire ibibazo ngo niturangiza bitunanire
kubicyemura, ahubwo c ubundi nutabimubwira
urumva amaherezo azaba ayahe?”
mere nanjye
ibyo nibyo ndikumubwira, ahubwo ugomba
kubikora hakirikare ukanamusaba nimbazi ko
wakinnye nubuzima bwe ubwo nyine nawe
azaguha igisubizo bitewe nuko abyumva gusa
nawe ntiwirengagize ko wamuhemukiye, ubwo
icyo azaguha uzacyire uko kiri”…..
Ep 13 loading.. …


text:
Umukambwe Billy Graham yatanze ubutumwa buburira isi ko yenda kugarukwaho n’iminsi nk’iyo kubwa Nowa ishobora guterwa n’ibyaha by’abayituye kuko barushaho kugomera Imana.
The Christian Post ivuga ko Billy Graham yavuze ko urubanza rw’Imana ruri bugufi nk’uko byagendekeye abo mu gihe cya Nowa ( Itangiriro 6:5), ubwo isi yaterwaga n’umwuzure Imana iyihoye ibyaba byayikorerwagamo. Akomeza avuga ko ntawavuga umunsi ibi bizabera kuko byanamara imyaka 100 cyangwa 1000 ariko ko abantu bakwiye kwitegura, cyane ko nta nteguza izabaho nk’uko Matayo yabyanditse agira ati ‘’ Uko iminsi ya Nowa yari iri, no kuza k’Umwana w’umuntu ni ko kuzaba, kuko nk’uko bari bameze muri iyo minsi yabanjirije umwuzure, bararyaga, baranywaga, bararongoraga, barashyingiraga, bageza umunsi Nowa yinjiriye mu nkuge, ntibabimenya kugeza aho umwuzure waziye ukabatwara bose. Ni ko no kuza k’Umwana w’umuntu kuzaba. ‘’ Matayo 24:37-39
Graham asobanura neza ko nta bushobozi afite bwo kumenya igihe isi izarangirira ariko ko ibimenyetse bitegurira kugaruka kwa Yesu birushaho kugwira nk’uko Pawulo yabyandikiye Timoteyo ( 2 Timoteyo 3:1-).
Ati ‘’nubwo ntavuga ngo ibi bizaba ryari ariko icyo nzi neza ni uko iminsi nk’iyo kubwa Nowa yenda kugarukira isi, kandi izagwiririra cyane abahakana kwinjira mu nkuge y’agakiza ariyo Yesu kristo.’’
Aha niho ahera asaba umuntu wese gusubiramo amateka y’ibyo kubwa Nowa, cyane iriya nkuge ishushanya agakiza ka Yesu. Ati ‘’ kuko uwo munsi wegereje, n’urubanza rukaba ruri bugufi, kandi inkuge ikaba ari Kristo duhungiramo, ugomba guhunga ibyo bigufashe ugahungira mu nkuge. Wemera Kristo nonaha nk’umukiza wawe utarakererwa ngo bafunge.’’ Mbese waba urimo, gumamo, ibyago bizatera iyi si biri bugufi, iminsi nk’iyo kubwa Nowa iri bugufi, mbese witeguye gute umunsi w’urubanza?’’
Graham asoza yibutsa abantu ko naho isi itarangira nonaha ariko wowe ku gitio cyawe yakurangiriraho, kandi nyuma y’aho hari urubanza.


text:
Ni ubumuga bufata umubiri n’imimerere bishingiye ku buryo uryamo, uryamamo ndetse n’uko umeze bwite ndetse n’uburyo ubona ibintu.
Nta mpamvu nimwe itera ihungabana; biza mu miryango ariko n’abadafite imiryango nabo bibageraho. Ku bandi biterwa n’imitekerereze ku mihindagurikire y’ubuzima bwe, uko gutandukana kw’abashakanye, kwimuka, gutakaza akazi, gupfusha umukunzi cyangwa uburwayi bukabije. Abantu bamwe higanjemo n’abaganga bamwe batekereza ko iryo hungabana ryiganje mu bantu bakuru gusa, sibyo.
Ni ibihe bimwe mu bimenyetso?
- Guhora iteka ababaye cyangwa nta gitekerezo
- Kubura icyamushimisha mu bintu byose
- Guhora iteka avuga nabi
- Kurira cyane
- Guhora ari mubi ndetse ntawe yizera
- Kuryama cyane cyangwa kutaryama na gato
- Kurya cyane cyangwa kutarya na gato
- Ibibazo mu gufata ibyemezo
- Kugerageza kwiyahura n’ibindi bijyanye n’urupfu
- Kunywa no gukoresha ibiyobyabwenge


text:
Amasomo:
Buh 6, 12-16
1 Tes 4, 13-18 (cg 13-14)
Mat 25, 1-13
MUHORE MWITEGUYE KUKO MUTAZI UMUNSI N’ISAHA NYAGASANI AZAGARUKIRA
Bavandimwe, icyumweru gishize cyose twashishikarijwe kwisunga abatagatifu baturushije intambwe bakaba bari mu Ijuru mu ikuzo ry’Imana. Twagize kandi n’umwanya wihariye wo gusabira abacu bitabye Imana bategereje kwinjira muri iryo kuzo ry’Imana. Iyi minsi twahimbaje ndetse n’amasengesho twakoze watubereye umwanya wo kuzirikana ko kuri iyi si turi abagenzi, kandi muri uru rugendo tukaba tugomba guhora turangamiye Imana yonyine kuko turi mu rugendo rugana ikuzo ryayo tuzabamo ubuziraherezo.
Ijambo ry’Imana ryo kuri iki cyumweru cya 32 mu byumweru bisanzwe by’umwaka wa Liturujiya, riratwibutsa ko tugomba guhora twiteguye, ndetse rikanaduha uburyo twakwifata cyangwa twakwitwara mu gihe dutegreje ko Ikuzo ry’Imana ritwigaragariza. Tugahangayikishwa no gutura mu Mana nk’uko Mutagatifu Agustini abivuga : « Umutima wanjye ntuzatuza bibaho utaratura muri wowe.» Amasomo Matagatifu kandi ku buhanga n’ubutungane by’Imana. « Imana ntabwo ibarirwa mu gihe n’ibyo Ikora ntabwo ibikora mu gihe runaka ; Ivuga rimwe gusa byose bikaba. »
Imana yaremye byose ibigirishije Ubuhanga, Urukundo n’ubutungane byayo bihoraho iteka. Ibi ikaba yarabyuzurije muri Yezu Kirisitu Umwana wayo kugira ngo atubumbire hamwe twese akatugira umuryango wayo yihitiyemo. Akaba ariyo mpamvu tugomba guhora dufite inyota yo kubana n’Imana tugengwa n’urukundo. Gutura mu rukundo rw’Imana nibwo buhanga nyabwo, kuko bituma tuyimenya, tukayubaha kandi tukayigirira igitinyiro. Ibyo rero bigatuma abatubona bose batubonamo Imana, bagatangarira ubuhanga n’urukundo byayo.
Ubuhanga dukomora ku Mana, ntabwo ari uguhangayikishwa n’ishira ry’isi, tukagira ubwoba bikatuviramo guhora mu mibare no mu buhanuzi bidafite aho bishingiye. Ni koko Nyagasani azaza gutwara abe bamwemeye binjirane mu ikuzo ry’Imana, ariko Imana itwibwirira ko ntawe uzi umunsi n’isaha ; « Nyamara uwo munsi cyangwa iyo saha ntawe ubizi, habe n’abamalayika bo mu ijuru, habe na Mwana ; bizwi n’Imana Data wenyine » (Mk 13,32). Uwo munsi uzaza nk’umujura mu ijoro. (1Tess 5, 1). Abiha rero gutangaza igihe Nyagasani azagarukiraho, ntakuri bafite, abo baracyari mubujiji.
Kujijuka nyako ni ukubaho mu rukundo, ukuzinukwa ibyaha, kandi ubwenge nyabwo ni ukubaha Imana, tuyimenya no kumenya uwo yatumye. Gukora ugushaka kw’Imana rero nta konji igomba nta kurangara bigomba kubamo.
Erega bavandimwe turahirwa : Imana yaradutoye iduha ibidutunga ( Ijambo ryayo, Ukarisitiya n’Amasakaramentu). Iduha ikizamini igahindukira ikaduha n’ibisubizo. Ariko turi banyamwanga iyo byavuye !
Imana iradutonesha, tukakayitetereza ! Imana iradutora ikatugabira ntituyiture ! Tukagundira ! Imana iraturagiza izo ituragije tukazirumanza ! Imana iradutuma tukarangara !
Dufashe urugero rw’iyi vanjili y’abakobwa icumi, aba bakobwa batanu b’abapfayongo bari bambaye neza, bisize neza, bitwaje n’amatara, mbese bari babukereye ngo bakire umukwe. Byose bari babihawe kandi banategujwe, ariko baza kwibagirwa baranasinzira. Umuntu agendeye ku bitekerezo by’abantu atamurikiwe na Roho Mutagatifu yaburanira bano bakobwa abasabira n’indishyi z’akababaro ko barenganyijwe. Ariko ibyo akabikora yirengagije ko bibagiwe amavuta, hanyuma bakaza no gusinzira !
- Ingingo ya mbere yaheraho ni uko umukwe yaje atinze kandi ubundi umukwe wiyubaha wihesha agomba kubahiriza igihe. Aha rero akabaza impamvu bazira gukererwa k’umukwe !
- Ingingo ya kabiri, ni uko bariya bakobwa bandi b’abanyamutima nta rukundo n’ubuvandimwe bagaragarije bagenzi babo, aha nabo akaba yabasabira guhanwa.
Uyu mugani rero ntabwo ari aha uganisha ; ahubwo utwigisha ko bidahagije gutangira neza tukarangiriza mu gihirahiro no mu kimwaro ! Tugomba buri gihe guhora twiteguye, twambariye urugamba, dukereye kwishimana n’Umukwe dutegereje, dukunda kandi uzatumara agahinda twatewe n’imiruho twatewe n’iyi si.
Iyo Umuntu ategereje uwo akunda kandi umuri ku mutima aruhuka amubonye, amuhobeye, hanyuma agashimishwa no kumuhanga amaso ( Kumushengerera), akaryoherwa n’ibiganiro bagirana « Nari basinziriye ariko umutima wanjye uri maso…. » (Indirimbo ihebuje 5,2).
Bavandimwe, turi abageni kandi dutegereje Umukwe, umukwe dutegereje nta wundi « Ni Nyagasani Yezu Kirisitu.» Azaza aje kujyana abamwemeye no kuzura abapfuye bamwizera.
Aba bakobwa cumi nitwe barashushanya, umuryango w’abana b’Imana, Umugeni w’Imana, Kiliziya . « Muri kiliziya twese turi abageni, dutegereje Umukwe ! »
Amavuta, ashushanya Kirisima twasizwe muri batisimu, tukagirwa abasaserdoti ba cyami !
Ibitotsi, bishushanya, kwibagirwa ko turi abageni kandi ko dutegereje umukwe, bishushanya uburangare no kwitandukanya n’Imana tuyicumuraho. Tuba dusinziriye igihe ubuzima bwacu butari isengesho, igihe urukundo rwatubuzemo, tukemera kugengwa n’iby’iyi si binyaruka bikadutwara roho.
Abacuruzi bakoraga igicuku bakiriye bariya bakobwa b’abapfayongo, iyo dushishoje neza dusanga bashushanya abantu benshi b’iki gihe bari kwiruka ku mafaranga, ku by’isi bakabishaka igihe n’imburagihe, bakibagirwa Imana. Nyamara ibyobakora ntarumuri rubirangwamo, Iby’Imana iwabo ni mugicuku, « bahunga urumuri umwijima wo bakawusanga.»
Bavandimwe, ubuzima buhoraho butangira none, tugomba kwitoza kububamo umunsi ku wundi. « Ahari urukundo n’umubano Imana iba ihari ». Uko tubayeho bigomba kutubera umwanya wo gutegura uko tuzaba tumeze mu ngoma y’Ijuru. Niba urumuri rw’ibikorwa byacu byiza rumurika muri iyi si y’umwijima ni icyizere cy’uko tuzabona Ububengerane bw’ ikuzo ry’Imana yacu. « … igihe Kirisitu azigargariza tuzaba dusa na W, kuko tuzamureba uko ari mu by’ukuri. » 1Yoh3,2
Abakobwa cumi b’abapfayongo, batangiye neza ariko ntibarangiza neza kuko batari biteguye neza, ikibatsi cy’urukundo rw’Imana cyarazimye muri bo. Amtara yabo yari asigaye acucumuka umwotsi gusa, urumuri rwa Kirisitu rwarazimase muri bo, ubupfayongo bwari bwarimonogoje. Uko ni ko Umukwe yabasanze !
Bo ubwabo biyimishije ijuru, kuko nta muntu n’umwe wahihibikanira Imana mu mwanya wa mugenzi we.
Bavandimwe, igihe ni iki kandi ni none, Imana iradutumira mu bukwe, ntitwibagirwe rero ko izaza idutunguye ngo itwakire aho yaduteganyirije. Niduhore rero twiteguye dusenge kandi dufite ibyiringiro. Utweso twacu niduhore dusendereye Amavuta, Amatara yacu ntakazime. Izina rya Yezu Kirisitu, ntirikatuve mu kanwa.Dukomeze twisunge Umubyeyi Bikiramariya niwe rembo rizatugeza kwa Jambo.
Nguyu Umukiza , ari rwagati muri twe, aratwiha mu Ijambo rye tuzirikana, aratwiha buri munsi ku Meza ye Matagatifu, ( Ukarisitiya).
Mucyo rero duhore dukereye kumwakira, ature mu mitima yacu, aturinde guhangayika, ahubwo adutere ibyishimo, We ubaho agategeka iteka rose
Diacre Augustin NZABONIMANA